Wax badan ka Ogow Qorshaha Farmaajo ee muddo kororsiga iyo waxa ka dhalan kara !. | Baahin Media Warka Somalia iyo Somalida\nWARARKA MAANTA Wax badan ka Ogow Qorshaha Farmaajo ee muddo kororsiga iyo waxa ka...\nWax badan ka Ogow Qorshaha Farmaajo ee muddo kororsiga iyo waxa ka dhalan kara !.\nShalay oo kale 20 sano ka hor, waxaa dalka Jabuuti ka socdey shirkii dib u heshiisiinta, ee dib loogu unkay Qaranimadii Soomaaliyeed, geeddi socodkaas waxa uu soo marey marxalado aad u kala duwan, waxaana dowlad kastaa ku soo shaqeysey duruufo aad u adag, waxaase jirtey in heshiis lagu ahaa in doorasho dhacdo afartii sanoba hal mar. Dowladkasta oo soo marta waxay soo gaarsiisey meel tan kale ka sii wadi karto, ma jirin dowlad Soomaaliyeed oo wadatey Ushii Nebi Muuse (cs), waxkasta waxay ahayd qori isu dhiib, haddii ay wax xalisey waxaa dhici karta in bilowgiisi dowlad kale lahayd, waxaa sooyaalkaas iyo isbedaladaas laga dhaxley waa in Dowladda Soomaaliyeed hesho degenaansho, aysan dhicin muran dhanka sharciga ah, ama aysan jirin cid diidan sharcinimada Dowladda Soomaaliya.\nWaxaa jira cabsi weyn oo marba, marka ka danbeysa sii xoogeysaneysa taas oo sheegaysa in doorashada la qaban lahaa dhamaadka sanadkan 2020 iyo bilowga 2021 Dowladda hadda jirtaa dooneyso in ay dib u dhigto, iyada oo la imaaneysa marmarsiinyo laga maarmi karo, qoraalkan waxaan ku eegeynaa sida Dowladda Madaxweynaha uu ka yahay Maxamed Cabdullaahi Farmaajo ay u qorsheysatey in ay xafiiska sii joogto haddiiba ay u hirgasho.\nDOORASHO HAL QOF HAL COD AH\nMadaxweyne Maxamed Cabdullaahi Farmaajo waxa uu marar badan oo ay ugu danbeysey 15 May ku soo celiyey in uu dalka ka hirgeliyo doorasho dad weynuhu ka qaybqaato laguna tartamo nidaamka xisbiyada badan.\nMaxaa ka run ah?\nSanadkii 2016 iyo sanadkan 2020 wax badan ayey isaga eg yihiin marka la eego in la qabto doorasho dadweyne ee Xisbiyo ku dhisan.\nXassan Sheekh Maxamuud, in la qabto doorasho hal qof iyo hal cod ah waxa uu marey tallaabooyinkan:\nDhismaha guddiga doorashada ee hadda dhisan\nMeel marinta xeerka Xibiyada dalka oo ah kan ilaa hadda lagu dhaqmaayo\nDib u eegista dastuurka federaalka oo ilaa hadda socda\nXoreynta gobolo iyo magaalooyin al-Shabaab horey u haysteen\nWaxa uu dagaal ku qaadey dhismayaasha Dowlad goboleedyada, markii hore\nWaxa uu ku khasbanaadey dhismaha dowlad goboleedyada (Jubaland, Galmudug, Hirshabelle iyo Koonfur Galbeed)\nWaxa uu markii danbe xiriir fiican la yeeshay maamulada dalka ka jira oo wadatashi joogta ah lahaayeen.\nArrimahan oo dhan ma suurtagelin in dalka ay ka dhacdo doorashooyinka nidaamka xisbiyada, sababaha u waa weyn ayaa ahaa:\nDalka oo aan guud ahaan la xasilin.\nFashilka dhisme ciidan Qaran oo laga soo wada qorey inta badan gobolada dalka.\nDastuurka Federaalka oo aan la dhamaystirin aftina loo qaadin.\nMuddada loogu tala galay hawsha dimoqraadiyeynta oo aan la bilaabin xiligii ku habboonaa.\nXalay iyo caawa maxaa isaga eg!\nWaxaa muuqata in caqabadihii jiirey 2016 iyo kuwo ka weyn ay hadda jiraan oo aysan jirin wax Dowladda hadda jirtaa uga duwan tahay tii 2016 marka la eego:\nTirokoob la’aanka dadka\nDhamystirka iyo Afti u qaadida dastuurka Federaalka\nDhamaystirka Xisbiyada iyo nidaamkooda\nWacyigelinta bulshada ee nidaamka Xisbiyada\nWaxaa dheer wada shaqeyn la’aanta Dowladda federaalka iyo maamulada xubnaha ka ah.\nHaddaba meel-marinta sharciga doorashooyinka oo ay diidan yihiin qaar kamid ah Dowlad goboleedyada ma noqon karaa hubka ugu weyn ee Dowaldda hadda jirtaa ay haysato oo ah in ay sharcigaas ku dhaqmeyso, iyada oo mudadii xilka loo dhaariyey ay ka harsan tahay bilo dhawr ah.\nSanadkii 2016 Dowladdii markaa jirtey waxay si cad u sheegtey in ay ku fashilantey in ay hirgelin karto doorasho hal qof iyo hal cod ah, waxay talada dib ugu soo celisey dhamaan dadkii ay ka dhexeysey, kuwaas oo ku heshiiyey nidaamka doorasho ee dalka ka dhici kartey markaas, geeddi socodka dowladnimo ee dalkuna ku sii socon karey, waana tan lagu doortey Mudane Maxamed Cabdullaahi Farmaajo.\nFARMAAJO WIXII UU KU TALO GALAY AYUU KU SOCDAA\nMadaxweynaha Soomaaliya Mudane Farmaajo waxa uu ku socdaa ilaa hadda dhabbihii uu jeexday ama loo jeexay sanadkii 2017, kaas oo ah in laga faa’ideysto khaladaadkii uu galay Madaxweynihii ka horeeyey, ee horseeday in aanu helin muddo kororsi iyo in aan dib loo dooran, waxaana farmaajo qorsheystey isla sanadkii 2017 sida uu xafiiska kusii fadhin lahaa muddo 6 sano ah.\nMadaxweyne Farmaajo iyo la-taliyihiisa kowaad oo markaas ahaa Agaasimaha Madaxtooyada waxaa la isla gartey in waxa Dowladdii ka horeysey caqabadda ku noqotey ay tahay.\nDowlad goboleedyada qaarkood ayba ka awood badan yihiin Dowaldda Federaalka.\nAqalka Baarlamaanka oo shirguddoonku u horeeyo.\nHaddii aan labadaas wax laga qaban ay khatar ku yihiin maareynta doorashooyinka iyo damacooda.\nSida uu sheegey siyaasi la soo shaqeeyey Madaxweyne Farmaajo, waxaa isla sanadkii 2017 la isla qaatey in shaqada ugu horeysa la geliyo Dowlad goboleedyada inta ay cusub yihiin la wiiqo awoodooda, haddii aan taas la sameyn ay dhacayso tii ku dhacdey Dowladdii Xassan Sheekh oo lagu khasabanaan doono ugu danbeynta in la dhiso Madasha Qaran. Waxaa loo arkey Dowlad goboleedyadu in ay yihiin caqabadii Xassan Sheekh ka hor istaagtey in aanu ku darsan kuna khasabtey in la qabto doorasho.\nWeerarka labaad ayaa lagu qaadey Golaha Shacabka ee Jamhuuriyadda, Guddoomiye Jawaari oo soo shaqeeyey afartii sano ee ka horeysey leh khibrad aad u durugsan ayaana loo arkey khatar kale haddii uu xukunka sii joogo, waxaana uhu danbeyn lagu khasbey in uu is casilo.\nMadaxweynayaashii Dowlad goboleedyada iyo Guddoomiyihii Baarlamaanka waxaa lagu beddeley Wasiiro ka socda Dowaldda Maxamed Cabdullaahi Farmaajo, kuwaas oo laga bixiyey dhaqaalaha ay doorashada ku galeen, marka laga reebo Hir-shabelle, oo hadda loo wado Wasiirka Amniga Maxamed Abuukar Islow in uu noqdo Madaxweynaha Hirshabelle.\nDagaalka lagu qaadey Dowlad goboleedyada ayaan marna joogsan waxaana uu soo gaarey ilaa sanadkii 2019.\nKadib Shirkii Baydhabo 2018 waxaa si rasmi Dowladda Maxamed Cabdullaahi Farmaajo u go’aansatey in awoodda dalka lagu soo koobo Muqdisho, waxaa meesha laga saarey in la fuliyo dhamaan wixii lagu heshiiyey shirkii Baydhabo oo ay ugu muhimsanaayeen qorshayaal dhabbaha u xaaraya in dalka ay ka dhacdo doorasho hal qof hal cod waxaana kamid ahaa:\nDhismaha ciidan Qaran oo dalka oo dhan laga soo qoray\nDhismaha ciidanka Booliska Federaalka muddo 90 maalmood ah gudahood\nKa heshiinta habka doorasho ee dalka 2020\nWadaagida kheyraadka dalka\nDardargelinta dhamaystirka Dasuurka Federaalka\nMideynta cashuuraha dalka (Fiscal policy)\nWaxaa meesha ka baxay qorshihii dalka lagu xasilinaayey al-Shabaabna looga kicinaayey magaalooyinka ay fadhiyaan, taas oo noqoneysa mid kamid ah mar-marsiinyaha inaan doorashadu dalka kawada dhici karin, taas oo ah caqabad soo taagneyd tan iyo sanadkii 2016.\nDowladda Farmaajo waxaa u dheer inay u aragtay dhulka Al-shabaab fadhido hadii laga kiciyo ay sii xoojin karto awooda Maamulada Gobalada, taasi oo keentay in Villa Somaliya aysan wax gacan militari ah siin maamulada xubnaha ka ah Federaalka, isla markaana ciidamada kooban ee Soomaaliya loo tababaray sida Haram-cad ama NISA u adeegsato maamulada aan weli lahayn cududa ciidan oo mideysan sidii ka dhacday Galmudug.\nMUXUU YAHAY QORSHAHA FARMAAJO?\nMadaxweyne Maxamed Cabdullaahi Farmaajo, khudbad uu mar sii horeysey jeediyey waxa uu sheegay “…Soomaaliya uma baahna markasta isbedel iyo Madaxweyne cusub, waxaa muhim ah in muddo wanaagsan loo helo dhamaystirka hawlaha qabyada a…” ayuu yiri isaga oo tilmaamaya inaanu meelna u socon.\nHorseed Media waxa ay ilo xog ogaal ah oo horey ula shaqeeyey Madaxweyne Farmaajo ka soo xiganaysaa in uu jirey qorshe qarsoon markii horeba kaas oo lagu saleeyey in taariikhda Soomaaliyeed aysan marna dhicin Madaxweyne xilka haya dib loo doorto sidaas darteed fursad kale la raadiyo taas oo hadda qorsheheedi ugu danbeeyey socdo, waxaana hal mar dunida ka dilaacay cudurka COVID-19 kaas oo noqon kara mar-marsiinyo kale.\nHaddiiba Madaxweyne Farmaajo ay dhab ka tahay in uu dalka ka hirgelinaayo nidaamka xisbiyada, sida muuqatana uu yiri Soomaaliya dhib ayey ku tahay isbedel markasta oo waxaa wanaagsan Madaxweyne xilka muddo haya, maxay tahay sababta uu Xisbi siyaasadeed u samaysan waayey, jawaabtu waa caddahay, waxaana la sugayaa maalmaha soo socda sida loo kala baxo iyo cidda ku soo harta DOONTA oday Farmaajo naakhuudaha ka yahay .\nDIB U DHIGISTA DOORASHADA\nWaxaa lagu wadaa maalmaha soo socda in guddoomiyaha guddiga doorashooyinka Jamhuuriyadda Federaalka Xaliima Ismaaciil Ibraahim ay soo jeediso aragtida Guddiga Doorashooyinka ee ku aaddan doorashada sida uu qabo sharciga doorashoyinka ee dhigaya lix bilood kahor in ay ku dhawaaqaan xiliga doorashada, sida aan ka soo xiganayno ilo xog-ogaal ah Xaliima Yareey ayaa soo jeedin doonta in aysan ku filneyn muddada harsan in ay ku qabtaan doorashooyin, marka la eego xaaladda dalka ka jirta ee COVID-19, guddigii baarlamaanku dhisey ee dhamaystirka habraaca doorashada sida kuraasta iyo is waafajinta deegaan doorashooyinka, qoondada haweenka iyo xaaladda Xildhibaanada Somaliland oo aan shaqadoodi dhamaystirin, sidaas darteed la siiyo muddo sannad ah oo ka bilaameysa bisha Diseembar 2020.\nWaxaa lagu wadaa in Golaha Shacabku fadhigoodi sanadkan yeeshaan bisha June, waxaana xili aad xasaasi u ah Turkiga ka soo noqdey labaddii guddoomiye ee labada Aqal iyada oo magaalada Muqdisho uu si ba’an ugu faafayo cudurka COVID-19, waxaana la dhihi karaa wax fudud ma soo dedejin guddoomiyaasha.\nMadaxweyne Farmaajo ayaa doonaya in muddada Guddoomiyaha Guddiga Doorashadu soo jeedineyso in ay doorasho ku qaban karaan lagu daro hal sano oo kale, baarlamaanku uu meel mariyo kadibna uu ka iibiyo qorshahaas Dowlad goboleedyada, sida aan ka soo xiganeyno ilo war-gal ah.\nSi arrintan u fusho waxa Madaxweyne Farmaajo dejiyey qorshe indho sarcaadin ah oo ah in uu magacaabayo Raysalwasaare cusub lana soo dhisi doono xukuumad cusub, raysalwasaaraha ka imaan doono mucaaradka iyo talada qaar kamid ah dowlad goboleedyada sida Puntland, waxaana xukuumadda loo dhisan si wadaag ah.\nQorshaha labaad ee Madaxweyne Farmaajo ee ku aadan Dowlad goboleedyada si uu mashruuciisa dib u dhigista doorashada uga gado ayaa ah in loo ballan qaado ama la siiyo lacag hormarin ah oo dhan $50 milyan oo dollar oo lagu kabaayo miisaaniyadda Dowald gobloleedyada 2021 lacagtaas oo ah mid ka imaaneysa Baanka Adduunka.\nKALA QAYBSANAANTA BAARLAMAANKA\nBaarlamaanka ayaa ku kala aragti duwan qorshaha muddo kororsiga, qaar kamid ah xildhibaanadam ku qanacsan muddo kororsiga ayaa aaminsan haddii aysan xukuumadda iyo Raysalwasaaraha cusub wax ka soo dhisan in aysan wax dan ah ugu jirin in ay xafiiska ku sii hayaan Maxamed Cabdullaahi Farmaajo.\nXildhibaanada fog ee mucaaradka ah ayaa doonaya in la qabto doorasho u dhaw tii lagu soo doortey, haddii la qaban waayona, ay xilka sii hayn doonaan ilaa baarlamaan beddala la helo, isla markaana ay soo dooranayaan Madaxweyne cusub oo kumeel-gaar ah kaas oo qabta doorashooyinka.\nHADDABA HADDII DOORASHO LA QABAN WAAYO MAXAA DHICI KARA?\nWaxaa hubaal ah in haddii doorashooyinka la qaban waayo ama la isku dayo in muddo dheer lagu darsado xilka ay yeelanayso saameyn weyn oo dhaawac u geysan karta Dowladnimada Soomaaliya.\nWaxay keeni kartaa in Beesha Caalamku soo fara gashato isla markaana la sameeyo Road Map, loona yeeriyo waxa la sameyn doono.\nWaxay keeni kartaa in ay lunto sharciyaddii Dowladnimada ayna noqoto dowlad aan sharci ahayn.\nWaxay horseedi kartaa kacdoon hubeysan oo si toos ah u maja xaabin kara Qaranimada aan cagaha adag ku taagneyn\nWaxay fursad weyn u tahay kooxaha xagjirka ah oo fursadaha caynkan oo kale ah ku badhaadha kuna helaya taageerada qaar kamid ah beelaha Soomaaliyeed.\nUgu danbeyntii Dowladda federaalka waxaa la gudboon in ay kubadda dhulka dhigaan lagana wadatashado arrimaha masiiriga ah ee dalka, sharciga la dhigteyna loo hoggaansamo.\nPrevious articleMadaxweyne Deni oo goor dhow ku dhawaaqay wasiiro cusub iyo wasiir ku-xigeeno&Yaa kamid noqday?\nNext articleDEG DEG:Qeybo kamid ah Soomaaliya oo laga arkay bisha berina lagu dhawaaqay Ciidul Fidri\nXog: Kiiska xasuuqii Gololey oo weji kale yeeshay iyo dad aan la fileyn oo loo xiray\nGolaha Cusub Ee Wasiirada DDSI Oo La Ansixiyey…\nDuqa Muqdisho oo hadal dhabar jabin ku ah Sheekh Shariif hawada u mariyay&tageerana u muujiyay go’aankii…\nXiisad ka Taagan Muqdisho iyo Nin la dhashay Masuul Al shabaab ah oo Taliye laga dhigay\n4 Wariye Oo Caan Ka Ahaa Warbaahinta Shabaab Oo La Dilay & Idaacadii Andalus Oo La Bur buriyey\nMilitariga Hindiya oo Gabi Ahaanba Xiray Wadooyinka Kaashmiir ‘Hadaba Sababtu Maxaytahay’\nDHAGEYSO: Guddoomiye Filish Oo Balan Qaad U Sameeyey Shacabka Muqdisho\nCiidamo Kumaandoos ah oo lagu soo dhaweeyay Garoonka Aadan Cadde (Daawo Sawirada)\nDaawo Sawirada :Sida uu u socdo Dhismaha Laamiga Degmada Dayniile\nSawirro:-Madaxweynaha Cusub Ee Puntland Oo La Kulmay Wafdi Ka Socday Dowladda Federaalka


Waa maxay sababta 777 loogu talagalay P3D V4?\nSu'aal Waa maxay sababta 777 loogu talagalay P3D V4?\n1 sano 2 bilood ka hor #894 by Josh13215\nIlaa imminka aan awoodin in aan helo 777 shaqo oo loogu talagalay P3D V4. Ama waxay noqon doontaa 'wax muuqaal ah lama heli karo' ama ma taageeri doono P3D V4. Ma jiraa qof heysta 777 oo shaqeynaya V4?\nWaad ku mahadsantahay hormarinta dhalinyarada\n1 sano 2 bilood ka hor #896 by Gh0stRider203\nTan waxaa la daboolay dhowr jeer ka hor. Qaar badan oo ka mid ah duulimaadyadu ma shaqayn doonaan P3D V4 maadaama aanay qorsheeynin, weli. halkan waa lamabucyada aan helo ...\n1 sano 2 bilood ka hor #899 by Josh13215\nWaad ku mahadsan tahay Rider\nTime si ay u abuuraan page: seconds 0.337


War Saxaafadeed – M/weyne Shariif oo caalamka ka dalbaday taageero deg deg ah. – Radio Daljir\nMuqdisho, Aug 30 – Iyada oo maanka lagu hayo weerarkii isqarxinta ee lala eegtay Hotel Muna 24-kii August 2010, oo galaafatay nolosha dad Soomaaliyeed oo rayid ah oo gaaraya 30 qof, oo ay ku jiraan afar xildhibaan.\nMadaxweynaha Dowladda Federaalka Ku-Meel-Gaarka ah, Sheekh Shariif Sheekh Axmed, ayaa cusbooneysiiyay dalabkiisa ku aaddanaa in indhaha Beesha Caalamka lagu soo jeediyo arrimaha Soomaaliya, maadaama xagjirka Alshabaab ay u dhar-dhigteen ololahooda argagaxisonimo. “Sax ma aha in Soomaaliya kaligeed lagu daayo ka hortagga Alshabaab iyo Alqaacida oo jaalkood ah, maadaama Soomaaliya ay imanka uun kasoo baxayso 20 sano oo burbur, qas iyo jahawareer siyaasadeed ah.” Ayuu ku yiri Madaxweyne Sheekh Shariif war murtiyeedkiisa.\nMarka la eego weerarkii is-qarxinta ee July 11-keedii lala eegtay Kampala, iyo weerarkii Mogadishu ee Alshabaab iyo saaxiibadood ay abaabuleen, waxaa muuqata in argagaxisadu ay qorshaysteen in ay carqalad iyo xasilooni la’aan ku camimaan gobolka Geeska Afrika oo dhan iyo ka fogba. “Dowladda Soomaaliya, waxa ka go’an, dib-u-yag-leelka sharciga iyo kala-dambeynta Muqdisho, iyo in ay gaashaanka u daruurto Alshabaab iyo kuwa taageera ee wata afkaaraha nidaam-diidka ee ku xiran xagjirnimada oo ay fidiniyaan, ayuu yiri Madaxweyne Shariif Sheekh Axmed. “Inkastoo ay jiraan culeysyadaas, waa inaynaan waligeen illoobin in guushu ay u baahan tahay istaraatijiyad iyo u dhabar-adayga hawsha.” ayuu yiri Madaxweynuhu.\nSida ayba qirtay dowladda Mareykan dhawaan, Alqaacidada ku sugan carriga Carabta ee ay xuddun tahay waddanka jaarka inala ah ee Yaman ayaa ka khatar badan ta ku sugan Bartamaha Pakistaan. Iyada oo ay jirto xaqiiqda ah in Pakistan — sida Afghanistan iyo Ciraaq oo la ildaran tumaatida argagaxisada — ayaa waxay helaan taageero wax ku ool ah marka laga hadlaayo dhinaca dhaqaalaha, lojistikada iyo qalabka militariba. Dowladda Soomaaliyeed ma haysato taageero la mid ah ama u dhaw taa, mana laha ilaha dhaqaalaha dowladahaas leeyihiin oo kale. Isla markaasna, “dowladda Soomaaliyeed ayaa waxay wajahaysaa cadow la mid ah, waaba haddii uusan ka khatar badnayn.” Ayuu Madaxweynuhu xusay.\nIyada oo ay jirto xaqiiqda ah in ilaha dhaqaale yaryihiin ayay ciidamada dowladda FKM ahi ku mintideen difaacidda meelaha halbawlaha u ah dowladda, kana go’antahay inay jabiyaan Alshabaab. “Maadaama kooxa nabad-diidka ahi ay wadaan khatar isaga gudbaysa xuduudaha ayay dowladda Soomaaliya mar kale ku celinaysaa dalabka ah in lala soo gaaro taageero caalami ah” ayuu yiri Madaxweynaha.


Wararka Maanta: Khamiis, Sept 12, 2013-Madaxweynaha Somalia oo si adag u Cambaareeyay Weerarkii lagu qaaday Hoggaamiyaha Maamulka Jubbooyinka\nKhamiis, September 12, 2013 (HOL) — Madaxweynaha Soomaaliya Xasan Sheekh Maxamuud ayaa cambaareeyay weerarkii maanta lagu dhaawacay hoggaamiyaha maamulka KMG ee Jubbooyinka, Sheekh Axmed Maxamed Islaam (Sheekh Axmed Madoobe).\n“Dowladda Somaaliyeed aad ayay u cambaareynaysaa weerarkii Sheekh Axmed Madoobe lala beegsaday. Waxaan leeynnahay shacabka gobollada Jubbooyinka meel ha uga soo wadajeestaan, kuwa geysanaya weerarrada noocan oo kale ah. Allaah ha u naxariisto intii dhimaatay, sidoo kalena caafimaad deg-deg ah ayaan u rajenaynaa intii dhaawacyadu ay soo gaareen,” ayuu yiri madaxweyne Xasan Sheekh.\nDhanka kale, madaxweynuhu wuxuu ugu baaqay shacabka Jubbooyinka iyo madaxdooduba inay ka shaqeeyaan soo qabashada dhagar-qabayaasha weerarradan oo kale la beegsanaya, ayna ka xoreeyaan Al Shabaab gobolladaas oo dhan.\nUgu dambeyn, madaxaweynaha ayaa yiri: ”Weerarkan wuxuu tusaale cad u yahay naf-lacaariga iyo dhabar-go’a kooxda Al-shabab, waxaa jab kusii noqday is-fahamka ummadda Soomaaliyeed dhexmaray.”\nWeerarka lagu dhaawacay Sheekh Axmed Madoobe ayaa waxaa sheegatay Al-shabaab, iyadoo dad badan oo isugu jiray shacab iyo askar ay maanta ku dhinteen weerarkaas tiro kalena ay dhaawacyo kala duwani kasoo gaareen.\nSheekh Axmed Madoobe ayaa saakay dib uga laabtay Muqdisho oo uu dhowr maalmood ku joogay booqasho, waxaana weerarkan uu noqonayaa kii ugu horreeyay oo lagu bartilmaameedsado.


Asoj oo ka walaacsan Weriyeyaal ku afduuban Mogadishu\nMonday July 05, 2010 - 05:08:51 in Warar Af-Soomaali ah by Super Admin\nMogadishu 26 Fabaury 2009\nUrurka isu taga Suxufiyiinta Soomaaliyeed ee ASOJ ayaa walaac ka muujiyay xaaladda weriyeyaal ajnabiya oo afduub lagu heysto Mogadishu.\n"Waxaanu xog ku heleeynaa in Weriyeyaasha u kala dhashay Australia iyo Canada ee ku afduuban Mogadishu habeen walba xaafad la geeyo,midkoodna uu cuntadii qaadan waayay sidaas darteed waxaan Saxaafadda Somalia ugu baaqeeynaa inay u istaagaan sidii kooxaha afduubka ku heysto looga sii deyn lahaa" ayaa lagu yiri War Murtiyeed laga soo saaray Xarunta ASOJ ee Mogadishu.\nAssociated Somali Journalists waxay ceeb ku sifeeyeen in Warbaahinta Mogadishu ka aamusnaato afduubka Weriyeyaasha ajnabi,waxayna ku baaqday in cadaadis dhinac walbaa la saaro ilaa ay sharuud la'aan ku sii daayaan.\n"ASOJ waxay xaqiijineysaa in Weriyeyaasha ajnabi ku afduuban yihiin degmadda Huriwaa Mogadishu gaar ahaan degaanada ay ka taliyaan xoogaga hogaamiye kooxeedka Yusuf Indhacadde ka amar qaato ee Ex Control Balcad sidaas darteed waxay ku baaqee inuu Yusuf Mohamed Siyaad Indhacadde gacan daacadnimo ka geysto sidii Saxaafiyiinta ajnabi u heli lahaayeen xoriyadooda" ayey sidoo kale tiri ASOJ.\nUgu dambeyn ASOJ waxay qeybaha Mogadishu gaar ahaan Odayaasha Golaha Hawiye ka codsatay inay si wadajira ugu duubtaan sidii Weriyeyaasha afduuban looga fujin lahaa kooxaha heysta.


Bogga ugu horeeya ee goobta intarnat-ka / Dheeraad ku saabsan Iswiidhan / Deegaanka / Gobol iyo degmooyin / Skåne län / Skurup\nDegmada Skurups waxeey u dhaxeeysaa Ystad iyo Malmö waana degmo yar oo la jaar ah magaalooyin waaweyn. Xaafadaha Skurups iyo Rydsgård waxaa mara tareen aada Malmö/Köpenhamn/Kastrup iyo Ystad-Simrishamn. Garoonka diyaaradaha ee Malmö Airport waxuu kuu jiraa 18 km.\n511 kiilomitir oo laba jibaaran\nYstad 24 kiilomitir\nTrelleborg 37 kiilomitir\nMalmö 39 kiilomitir\nDegmada Skurups waxeey kuu heysaa guryo wanaagsan oo ka ag dhow dhul dabiici ah. Guryaha waxeey ka kooban yihiin fillooyin, guryo la kireysto. shirkada degmada Skurups waxaa la dhahaa Skurups hem.\nLuqadaha ugu badan waa carabi iyo daari. Barida luqado waa la helaa haddii loo baahdo.\nDegmada Skurups waxaa ku yaal kaniisada Svenska kyrkan. Axaa kaloo ku yaal jaaliyado isboortis iyo kuwo dhaqameed.\nBartamaha degmada Skurups waxaa ku yaal xafiiska shaqada iyo dukaamo kala duwan, bangiyo, farmashiiye iyo hool dabbaal oo caan ah. Dukaamada ugu waaweyn waxaad ku tagi kartaa lug waxeeyna ku yaallaan bartamaha. Xaafadaha Rydsgård, Skivarp iyo Abbekås waxaa ku yaal dukaan. Xaafadaha kaloo dhanna waxaa ku yaal makhaayado.\nDegmada Skurups waxaa ku yaal iskoollkada xanaanada carruurta oo fara badan. Waqtiga sugitaankana wuu gaaban yahay, carruurtaadana isla markiiba boos waad u heleysaa.\nDegmada Skurups waxaa afarteeda xaafadod ee Skurup, Slimminge, Rydsgård iyo Skivarp ku yaal dugsi hosedhexe. Dugsiga sare ee Nils Holgerssongymnasiet waxuu ku yaal Skurup.\nIskoolka dadka waaweyn waxuu k u yaal Nils Holgersson vuxenutbildning.\nSkurup waxaa ku yaal rug caafimaad oo guud, rugta hoyada iyo dhallaanka, rugta carruurta iyo rugta ilkaha. Xaafadaha Rydsgård iyo Skivarp waxaa ku yaal rug caafimaad oo guud. Isbitaalka kuugu dhow waxuu ku yaal Ystad ca 2,4 mayl.\nTurjumaanno carabi, daari iyo soomaali.\nSisteem fiican oo ah xaga tareennada iyo basaska ayaa ka jira Skurup waxeeyna ku geynayaan Malmö, Ystad, Lund iyo Trelleborg. Waxaa kaloo jira tareen toos kuu geynaya Köpenhamn iyo Svedala.Warbixin ku saabsan waqtiyada eey gaadiidyada kala duwan baxayaan iyo jadwalka safarka waxaad ka heleysaa Skånetrafiken.\nMaadaama eey jiraan gaadiyo fiican oo aada degmooyinka waaweyn waxaa meelahaas ku yaal shaqa bixiyayaal iyo goobo shaqo oo badan.\nShaqooyinka ka banaan gudaha Skurup


Saamaynta ay keeni karto xanibaada adeegyada Dawlada Maraykanka (Dhegayso) – Radio Daljir\nSaamaynta ay keeni karto xanibaada adeegyada Dawlada Maraykanka (Dhegayso)\nOktoobar 1, 2013 12:04 g 0\nUSA, 1-OCT-2013, Subaxnimadii hore ee saaka ayay xirmeen khasnadaha bixiya lacaga ay adeegsato Dawlada Maraykanku kadib markii labada aqal ee Congresska isku fahmi waayeen ansixinta miisaaniyada Dawlada.?\nWaxyaabaha ugu waaweyn ee labada gole isku maan dhaafsan yihiin waxaa kamid ah, barnaamijka Caafimaadka ee Obama Care.?\nCabdisalaan Maxamuud Jaamac (Salwe) oo ah Suxufi caan ah sidoo kale ah Khabiir ku takhakhusay horumarinta dhaqaalaha wadamada soo koraya oo u waramay barnaamijka Caawa & Daljir ayaa sheegay in arintani saamaynayso adeegyada aan muhiimka ahayn ee Dawlada Maraykanka.\n“Adeegyada muhiimka ah ma taabato arintani, sida gurmadka deg dega ah, Congresska miisaniyadiisana ma taabato lkn waxay saamaysaa adeegyo yaryar oo laftoodu leh saamayn dhaqaale,” ayuu yiri Cabdisalaan Salwe\nMd Salwe wuxuu sheegay in arintani haday siisocoto ay keeni karto in dhaqaalihii soo kabanayey ee Maraykanku uu halkiisii ku laabto.\n“Sida falan qeeyayaasha dhaqaaluhu tilmaamayaa isbuuca u horeeya saamayn maayo dhaqaalaha guud ee Maraykanka hase ahaatee hadii sii socdo oo 3 todobaad ilaa laba todobaad uu gaadho, dabcan waxaa la hadalhayaa inuu Maraykanka ku celin karo ragaadnimadii dhaqaale oo hada laga soo baxay,” ayuu hadalkiisa raaciyey Cabdisalaan Salwe.\nHalkan ka Dhegayso Waraysiga Cabdisalaan Salwe?\nCongresska Maraykanka ayaa siweyn isugu khilaafsan meel marinta miisaaniyadda Dawladu ku shaqayso, waxaana arintani dhinaca loo saarayaa in xubnaha Xibiyada Jamhuuriga & Dimuqraadigu siyaasadeeyeen arimaha miisaaniyada Dawlada.\nBaahin: Salaasa, 1 Oct, 2013 -Caawa Iyo Daljir Weriye Xaliimo Sacdiya Cabdilaahi Cali~ Daljir ~ Garowe\nGaroonka diyaaradaha Buuhoodle oo dhismihiisa laga shiray (Sawiro)


Ciidamada Booliska Somaliland Oo Gacanta Ku Dhigay Magafayaal Badan – WARSOOR\nHargeysa – (warsoor) – Ciidamadda Booliska Somaliland ayaa maanta soo bandhigay hawl-gal ay ciidamadu sameeyeen oo lagu soo qabqabtay magafayaal tiro badan kuwaasi oo gacanta lagu dhigay qaar ka mid ah iyagoo gacanta kula jira hawlo-tahriibinta dhalinyaradda ah.\nTaliyaha Ciidamada booliska Somaliland Sareeyo Guute Cabdilaahi Fadal Iimaan oo shir jaraa’id maanta ku qabtay xarunta Taliska Booliska Somaliland ayaa sheegay in hawl-gal ay ciidamada boolisku ka fuliyeen dalka ay gacanta ku soo dhigeen 22 magafayaal ah oo qaar ka mid ay xukuno ugu riday maxkamadda gobolka Hargeysa.\nTaliyaha ayaa sidoo kale soo bandhigay sawiro badan oo dhalinyaro ah kuwaasi oo la doonaayey in lagu qorsheeyo hawlaha tahriibka ee magafayaashu ay ka bilaabaan magaalooyinka iyo halka ugu dambaysa ee doonida laga saaro dadka la tahriibiyo.\nTaliyaha Ciidamada Booliska Sareeyo Guute Cabdilaahi Fadal Iimaan ayaa sheegay in ciidamada Boolisku ay gacanta ku soo dhigeen dhalinyaro badan oo xaafadaha rabashaddo ka sameeya waxaanu waalidiinta caruurtaasi dhalay ku war-galiyey in haddii ay caruurtooda wax ka qaban waayaan in ay sharciga horkeeni doonaa.\nAfhayeenka Ciidamada Booliska Somaliland Gaashaanle Sare Faysal Xiis Cilmi oo qayb ka ahaa shirkan jaraa’id ee Taliska Ciidamada Boolisku qabteen ayaa ka waramay sida ay ciidamada Booliska Somaliland u sameeyeen hawl-galka gacantana ugu soo dhigeen magafayaasha iyo dhalinyaradda koox kooxda isku weerarta ee rabshadaha ka dhiga xaafadaha dhexdooda.\nKulankii Guddoomiye Cirro iyo Guddoomiyaha Guddida Afrika ee Congresska Chris Smith


Layaabka Dhaqamada Dunida”Akhirso Qisada Dad Aaminsan In Dawada Xanuunka Xiiqdu Ay Tahay In Kalluun Nool Uu Qofku Liqo | Berberatoday.com\nLayaabka Dhaqamada Dunida”Akhirso Qisada Dad Aaminsan In Dawada Xanuunka Xiiqdu Ay Tahay In Kalluun Nool Uu Qofku Liqo\nDelhi(Berberatoday.com)-Shan kun oo qof oo u dhashay dalka Hindiya ayaa khamiistii toddobaadkii ina dhaafay istaagay safaf dhaadheer oo ay ugu jireen dhakhtar dhaqameed la sheegay in qofka xiiqda qaba uu ku daweynayo xabbad kalluun nool ah oo uu liqsiiyo. Dadkan oo wejiyadooda laga dareemayey wiswis iyo cabsi ayaa haddana diyaar u ahaa in ay kalluun yaryar oo nool liqaan si ay dawo uga raadiyaan xanuunkan, kadib markii loo sheegay in ay ka raysanayaan dhibaatada dhinaca neefsiga ah ee haysata.\nQoyska Baatiini Gowd oo deggen magaalada Xaydarabaad ee Koonfurta dalka Hindiya ayaa iyagu dawadan bixiya, waxa aanay dadka u sheegaan in kalluunkan aadka u yaryari uu dhuunta sii nadiifinayo marka uu sii marayo, aakhirkana uu dawynayo xiiqda iyo dhammaan dhibaatooyinka dhinaca neefsiga. Laakiin qoysku waxa ay ku andacoonayaan in arrintu kalluun uun la liqayo aanay ahayn, balse ay ku jirto sir laga dhaxlay wadaad diinta Hinduuska caan ku ahaa oo dawadan ogaaday sannadkii 1845kii. Sirtaas oo ah wax sida cajiinka u samaysan oo kalluunka qofka loo raacinayo, taas oo isla marka afka loo geliyo qofka afka la isugu qabanayo, sankana loo xidhayo, si marka uu neefsan kari waayo uu qasab ugu liqo kalluunka iyo dawada la socotay ee ay ku sheegeen sirta oo ay diideen in ay cid uga sheekeeyaan waxa ay ka kooban tahay.\nDadka Hindida ah ee qaba cudurka xiiqda oo daafaha dalka isaga yimid ayaa isugu yimaadda guriga qoyskan dawada sirta ah haya, waxa aanay daweynta dadkani socotaa laba maalmood oo go’an sannad kasta, gaar ahaan laba maalmood oo ah xilli roobaadka.\nSi kastaba ha ahaato ee khubarada caafimaadka iyo xeeldheerayaasha sayniska ee dalka Hindiya ayaa si adag u naqdiyey ficilkan oo ay sheegeen in uu yahay mid aan cilmi ku dhisnayn, qofkana ku keenaya dhibaato caafimaad, nadaafad darrada goobta ka jirta awgeed. Laakiin dawladda ayaa u muuqata in aanay diyaar u ahayn in ay falkaas hakiso, waxa aanay sannad kasta labadan maalmood marka ay soo dhowaadaan diyaarisaa tareenno iyo gaadiid dheeraad ah oo dadka dawada kalluunka ah ku socda gura, sida oo kale waxaa gurigan iyo guud ahaan magaalada Xaydarabaad la keenaa ciidamo dheeraad ah oo ammaanka suga.\nDadka kalluunkan la liqsiiyo waxaa laga rabaa in ay 45 ka maalmood oo xiga liqista kalluunka si aad u adag isaga xakameeyaan cunista badan ee noocyadad kala duwan ee cuntada.


Puntland oo inkirtay ka qeyb galka shirka Xamar - Caasimada Online\nHome Warar Puntland oo inkirtay ka qeyb galka shirka Xamar\nPuntland oo inkirtay ka qeyb galka shirka Xamar\nMuqdisho (Caasimada Online) – Maamulka Puntland ayaa goordhow shaacisay inaysan si toos ah uga qeybgalin shirka wadatashiga ee gala maalintii Seddexaad.\nCabdullaahi Maxamed Jaamac oo ah Afhayeenka maamulka Puntland oo goordhow la hadlay mid kamid ah Idaacadaha Muqdisho ayaa sheegay in Puntland marnaba aysan ka qeybgali doonin Shirka wadatashiga Somalia, waxa uu sheegay in kan iminka ka socda Muqdisho, aysan si toos ah uga qeybgalin.\nWaxa uu sheegay Afhayeenka in shirkaasi kaliya ay ka qeybgaleen furitaankiisa, ilaa iyo iminkana ay banana joog ka yihiin, sida uu hadalka u dhigay.\nIsaga oo la hadlaayay Idaacada ayuu yiri ‘’Waxaan xaqiijinayaa in Puntland aysan ka qeybgalin shirka wadatashiga, kaliya Madaxweyne C/weli ayaa ka qeybgalay furitaanka shirka maalintii labaad Puntland banan joog ayay ka aheyd’’\n“Puntland kuma mashquuleyso in shirkaan uu socdo ama baaqdo, kaliya waxaan ku mashquulsanahay in wax la saxo, Maamulka Puntland banaanka ayeey shirka ka taagan tahay, waxaana taaganahay in shirkaasi aan fariisan, mana fariisan doonno, illaa waxa sharciga ah ee qaldan la saxo’’\nWaxa uu sheegay in DF Somalia looga baahan yahay inay saxdo qaladaadka jiro, haddii taasi la waayana aysan Puntland u hogaansami doonin wixii kasoo baxa shirka, sida uu hadalka u dhigay.\nSidoo kale, Dowladda Federaalka ayuu tilmaamay in aysan soo bandhigin arrin lagu wada qanci karo, balse bedalkeeda ay soo bandhigeen qaab uu sheegay in ay madaxda dowladda rabaan.\nArrintaani ayaa imaaneysa xili Maamulka Puntland maalinimadii shalay isaga baxday shirka wadatashiga ah ee ka socda magaalada Muqdisho, kaasi oo looga hadlayo aayaha Soomaaliya iyo hanaanka doorashada dhacaysa 2016-ka.


Subdomains, SEO iyo Natiijooyinka Ganacsiga | Martech Zone\nSabtida, Diisambar 10, 2011 Khamiista, Sebtember 1, 2016 Douglas Karr\nWaa kan mawduuc SEO ah oo aad u taabasho badan (oo aan toddobaadkan mar kale galay): Subdomains.\nLa taliyayaal badan oo SEO ah ayaa quudhsada subdomains. Waxay rabaan wax walba hal meel oo hagaagsan si ay si fudud ugu samayn karaan kor-u-qaadista goobta oo ay xoogga saaraan sidii ay u heli lahaayeen maamulkaas awood dheeraad ah. Haddii goobtaada ay leedahay domains kala duwan, waxay tartaa shaqada ay qaadanayso. Si kale haddii loo dhigo, haddii aad khamaarayso… waxay rabaan inaad ku khamaarto hal gacan. Waa tan dhibaatada…\nDhab ahaantii, qaar ka mid ah guryaha ka soo kabsaday magaca caanka ah ee Google Cusbooneysiinta Panda waxaa loo rogay subdomains Mid ka mid ah barahaas ayaa ahaa Hubpages. Isticmaalidda Xeebaha, waxaan falanqeynay tirada ereyada muhiimka ah ee Hubpages ay ku qiimeynayeen ka hor iyo ka dib markii Panda ku dhufatay iyo u guuritaankoodii xigay ee subdomains.\nHaddii aad meel iska dhigto dhammaan ereyada muhiimka ah ee calaamadeysan, qiimeynta sare ee Hubpages hadda dhammaantood waxay ku jiraan weydiimaha ku saleysan ereyga muhiimka ah! Waa kuwan doodo ku saabsan:\nGoogle waxay leedahay "U oggolow TRILLION Subdomains Bloom"\nPanda Fix ee Hubpages\nSubdomains: Hubpages Way Ka Baxayaan Panda Purgatory Google?\nMiyaad ku dhacday inaad aragto qof ku jira qodobbadaas oo ka hadlaya sicir-bararka or natiijooyinka ganacsiga? Haa… aniga sidoo kale\nKaliya maahan wax ku saabsan beeraha waxyaabaha ku jira iyo Panda. Subdomains -ka ayaa u oggolaanaya kala -goynta wax -ku -oolka ah ee goobtaada, oo bixisa caddeyn oo xoogga saarta waxa ku jira. Markaad jeexdo oo aad ku dhajiso goobtaada ilaa subdomains, adiga doono waxay u badan tahay inaad ku garaacdid darajada markaad u guureyso waxyaabaha aadna u baahan tahay inaad dib u rogto taraafikada. Laakiin mustaqbalka fog, waxaad u badan tahay inaad helo darajo fiican ereyada muhiimka ah ee ku habboon, wad taraafikada badan fudud iyada oo loo marayo boggaaga, oo waxaad siisaa waayo-aragnimo isticmaale oo bartilmaameed badan ah oo u kala qaybisa akhristayaashaada si wax ku ool ah isla markaana u hagaajisa heerarka guud ee beddelashada.\nSubdomains uma xuma SEO, waxay u noqon karaan kuwo cajiib ah… haddii aad aaminsan tahay in SEO ku saabsan tahay helitaanka natiijooyinka ganacsiga. Laakiin marka la hirgeliyo subdomains, la -taliyayaasha SEO waxay og yihiin inay ku laadlaacayaan dariiqa wadada. Markaa… ma waxay gaadhayaan go'aan si dhakhso ah natiijooyin u hela ama natiijo ka fiican? Haddii ay rabaan inay mushaharkooda sii wataan, waxay u badan tahay inay qaadan doonaan waddada fudud.\nBartilmaameedku waa istaraatijiyad suuq -gayn oo wax -ku -ool ah oo aan laga faa'iidaysan warshadaha oo dhan. Waxaan aragnaa dabaysha isbeddelka, in kastoo. Google waxay ogtahay in waxyaabaha aadka u khuseeya, ee la beegsanayo ay fure u yihiin istiraatiijiyad weyn… waa waxa mashiinkooda wax lagu dhisay. Isbeddellada 600 ee algorithm ee dheeraadka ah ee ay sameeyaan sannad ayaa gacan ka geysanaya sii wadidda diiraddaas.\nMarka maxaad wax u qaban lahayd taas fogaadaa beegsashada waxyaabaha iyo isdhexgalka isticmaalaha?\nTusaale kale waa duulaanka sawir qaadayaasha in ay leeyihiin gabi ahaanba waxba in la sameeyo ganacsiga dhabta ah. Ragga SEO waxay jecel yihiin infographic weyn maxaa yeelay waxay noqon doontaa fayras oo shirkaddu waxay heli doontaa tan badan oo gadaal -gadaal ah waxayna kordhin doonaan darajada iyo taraafikada.\nMise waxay ahayd…\nHadda waxaad haysataa tan badan oo taraafikada ah oo aan beddelin. Heerarka soo -boodka ayaa kor u kacay, is -beddelka ayaa hoos u dhacay…\nFikradayda, waxaad uun tahay dhaawacmay maamulka mashiinka raadintaada iyo wanaajintaada maxaa yeelay waxaad ku wareertay matoorada raadinta adoo u malaynaya in goobtaadu noqon karto wax aysan ahayn. Waxaan aad u jeclaan lahaa inaan soo dhaweyn diiran oo diirran u yeesho xog-ogaal u gaar ah warshadaha marka loo eego infographic fayras oo aan khusayn. Sababta maxaa yeelay waxay diiradda saaraysaa awooddayda iyo sumcadayda warshadayda. Goob la bartilmaameedsado ayaa had iyo jeer ka sarreyn doonta mid guud… oo xitaa ma geli doono saamaynta bulshada ee bulshada cidhiidhiga ah.\nHaddii macmiilkaygu uu leeyahay mowduucyo kala duwan oo laga yaabo inaysan si toos ah ula xiriirin, waxaan aad uga jeclaan lahaa inaan kula taliyo inay u guuraan subdomains, garaacaan, oo dhisaan istiraatiijiyad aad diiradda u saareysa warshadaha, alaabada iyo adeegyada. Haddii waxa kaliya ee aad ka dambaysaa ay tahay darajo iyo taraafikada, subdomains -ka ayaa laga yaabaa inay yihiin pariah. Laakiin haddii aad raacdo natiijooyinka ganacsiga, waxaa laga yaabaa inaad rabto inaad fiiriso labaad.\nKuweenna ku jira warshadaha ee ka shaqeeya helitaanka macaamiisha beddelaadda ayaa fahamsan doorka ay ciyaari karaan. Waxaa laga yaabaa inaad rabto inaad siiso subdomains fursad kale.\nTags: ganacsinatiijooyinka ganacsigadomainSEOsubdomain seosubdomains\nTilmaamaha Dukaameysiga ee Xilliga Fasaxa


Amniga bulshada - Saferworld\nKhilaaf dabo dheeraaday oo ka jira Koonfurta iyo Badhtamaha Soomaaliya ayaa ka hor-istaagay Soomaalida ku nool gobolo badan inay ku wada noolaadaan si nabad ah. Inta badan gacan ka hadalka ayaa loo adeegsaday in lagu hello awood iyo khayraad. Khilaaf joogto ah oo ka jira gobolka aya caqabad ku noqday horumarka hay’ado dawladeed oo xooggan, aan eex lahayn oo lala xisaabtamo. Adeegyada amni ee dawladda, sida booliisku, waxa ka maqan sharcinimada (legitimacy) iyo dhex-dhexaadnimad, oo waxa ay si joogto ah si xun ugu isticmaalaan awoodda.\nTaasi waxa ay dhashay, jiritaanka is-aamin la’aan iyo khilaaf heer sare jooga oo ka dhexjira bulshooyinka dhexdeeda iyo bulshada iyo dawladda. Qabiiladu waxa ay inta badan u jihaystaan inay la yimaadan nidaam amaan oo ay iyagu bixiyaan, iyada oo jilayaal hubaysani ay si joogto ah u isticmaalaan xoog si ay u xallilaan khilaaf oo ay u muujiyaan awoodooda. Sababta oo ah maqnaanshaha hab is-raacsan oo loo dhan yahay oo lagu wajaho amaanka dadka (human security), kooxaha hubaysan sida al-Shabaab ayaa ku tanaaday qaybo badan oo dalka ka mid ah.\nSaferworld waxa ay la shaqaynaysaa cidaha ay iskaashiga la leedahay ee ka jira sadex gobol oo Soomaaliya ah – Banaadir, Dawlad Goboleedka Jubaland iyo Dawlad Goboleedka Koonfur Galbeed – si wax looga qabto is aaminaad la’aanta keentay dagaalada iyo khilaafyada ka dhex jira bulshooyinka. Waxa aannu samaynaa inaanu ka taageerno cidaha aannu iskaashiga leenahay inay abuuraan kooxo tilmaama oo aqoonsada walaacyada amaan ee saameeya bulshooyinkooda. Waxa aannu kadib taageernaa kooxahaas si ay ula shaqeeyaan hay’adaha amaanka bixiya si loogu hello xalal walaacyadaas.\nWaxa aannu sidoo kale kala shaqaynaynaa cidaha aannu iskaashiga la leenahay in loo aasaaso gudi la talineed oo heer qaran ah adeegyada booliiska. Gudiyadaas – oo ka kooban wakiillo bulshada rayidka ah, saraakiil hore oo booliiska ka tirsanaaan jiray, qareenno, iyo saraakiil dawladeed – waxa ay si joogto ah u booqan doonaan saldhigyada booliiska si ay u qiimeeyaan shaqadooda oo ay u soo celiyaan aragtidooda ku aadan waxyaabaha la horumarin karo. Waxa aannu u isticmaalnaa cadaymaha lagu soo ururiyo hanaankaas inaanu soo jeedinno talooyoin si loo horumariyo siyaasadda – si loo abuuro hay’ado lala xisaabtamo oo loo dhan yahay kuwaas oo ay dadku ku leeyihiin door iyo cod marka wax laga qabanayo walaacyada iyo cabashooyinka ay qabaan.


Saamaynta Khadku ku leeyahay Daabacaadda dhalaalaya\nHorudhac: dhalaalka walaxda daabacan waxa loola jeedaa heerka ay awoodda milicsiga ee dusha walaxda daabacan ee iftiinka dhacdada ay ugu dhowdahay awoodda milicsiga ee buuxda. Dhallaanka walxaha daabacan waxaa inta badan lagu go'aamiyaa arrimo ay ka mid yihiin warqad, khad, cadaadiska daabacaadda iyo ...\nLix talo oo loogu talagalay Nakhshad Baakadaha\nTayada naqshadaynta baakadku maaha mid la mid ah tayada ganacsiga, laakiin macaamiishu waxay yeelan doonaan fikrado horay loo soo qaatay, haddii shirkadu aysan xitaa fiiro gaar ah u siin naqshadeynta baakadaha, taas oo bixin doonta tayada alaabta? Ma jirto wax dafiri kara in tayada ay tahay waxa ugu horreeya ee t...\nMarka la eego tayada Walaxda Daabacan, Arrimahan waa in la xuso\nHordhac: Walaxda daabacan waa in ay muujiso qiimaheeda iyada oo loo marayo dusha sare ee qoraalka iyo daabacaadda qoraalka, iftiinka dusha sare ee walaxda daabacan oo lagu dahaadhay lakab aan midab lahayn, ka dib marka la simo, oo lagu qalajiyo dusha sare ee walxaha daabacan si ay u sameeyaan khafiif ah iyo direys hufan br...\nMa Taqaanaa Sida Loo Horumariyo Tayada Sanduuqa Midabka Daabacaadda?\nHordhac: Sawirka dibadda ee alaabta tartanka suuqa ba'an ayaa noqonaya mid aad iyo aad u muhiim ah, sanduuqa midabka sababtoo ah heerkiisa sare, jilicsan, quruxda ayaa noqda doorashada ugu fiican ee sawirka dibadda ee baakadaha alaabta, sanduuqa midabku maaha kaliya miisaanka khafiifka ah. , fududahay in la qaado, garaac ballaadhan...\nMaxaa habboon in lagu tixgeliyo Fikirka Quruxda leh ee Nakhshadeynta Baakadaha?\nSoo koobid: Naqshadeynta baakadaha calaamadda, quruxda farshaxanka iyo quruxda shaqeynta ee naqshadeynta baakadaha waa inay noqotaa xiriir midaysan oo dabiici ah, quruxda shaqeyntu waa aasaaska iyo aasaaska quruxda farshaxanka, quruxda farshaxanku waxay u jeeddaa quruxda shaqeynta. Warqadani waxay sharraxaysaa xiriirka ...\nLaga soo bilaabo xulashada walxaha ilaa daabacaadda ilaa badeecada dhammaatay, tani waa sida calaamadaha filimada loo soo saaro\nHorudhac: La qabsiga summada filimku waa mid aad u xoog badan. Waxaa lagu qurxin karaa caag, bir, dhalooyin iyo weelal kale oo baakadaha ah. Calaamadda gacmaha filimada ee la jeexjeexo ayaa caan ku ah suuqa sababtoo ah waxay isku dari kartaa qaabab tayo sare leh iyo qaabab gaar ah. Maqaalkan la wadaag...\nIntee in le'eg ayaad ka taqaanaa khad lagu daro?\nSababo la xiriira kala duwanaansho weyn ee heerkulka deegaanka daabacaadda iyo huurka, shuruudaha habka guryaha kala duwan iyo printability, nooc kasta oo midabka khad, link loo isticmaalo by saamiga wax iyo wax buuxinta waa ku dhawaad joogto ah, haddii weli ma buuxin karo shuruudaha t...\nSaddex - Qodobbada Xakamaynta Tayada Shaabada Kulul ee cabbirka iyo Daawaynta cilladaha\nShaabada kulul ee saddex-geesoodka ah waa isku-darka saameynta cadaadiska cadaadiska iyo dhejinta kulul, taas oo leh saameyn wanaagsan oo liddi ku ah been-abuurka iyo farshaxanka, sidaas darteed si ballaaran ayaa loo isticmaalay. Laakiin xakamaynta tayada shaabada kulul ee saddex-geesoodka ah waa dhibaato aad u adag. Warqadan ayaa si kooban u sharraxaysa...\nMaxaad ka taqaanaa sanduuqa hadyada ee dhamaadka-sare?\nKu saabsan qeexitaanka sanduuqa hadiyadeed ee dhamaadka-sare, xitaa haddii raadinta Google, sidoo kale ma laha qeexitaanno sax ah, iyo qeexida qof kastaa waa ka duwan yahay, maqaalkani wuxuu ka hadlay sanduuqa hadiyadda ee kor u kaca, inta badan ee sanduuqa dhejiska, kaas oo u baahan hab badan. , oo u baahan sanduuqa dhejiska oo faahfaahsan, nuxur f...\nAqoonta Agabka Baakadaha: Faham Sifada Warqada, Hagaaji tayada Baakadaha iyo Daabacaada\nAbstract: Warqaddu waa shayga ugu badan ee loo isticmaalo daabacaadda baakadaha. Hantideeda jireed waxay saameyn toos ah ama mid aan toos ahayn ku leeyihiin tayada daabacaadda. Fahamka saxda ah iyo haynta dabeecadda warqadda, iyadoo loo eegayo sifooyinka alaabta, isticmaalka macquulka ah ee warqadda si loo hagaajiyo\nMa Fahantay Farsamada Daabacaadda Ka-hortagga Been-abuurka ee Calaamadaha Istiikarada?\nHordhac: Calaamadaha is-ku dhejinta ee ka hortagga been-abuurka ganacsiga ayaa aad ugu badan nolosha, noocyada kala duwan ee adeegsiga tignoolajiyada ka hortagga been-abuurka ayaa aad u kala duwan, qaybta soo socota ee tignoolajiyada daabacaadda been-abuurka ah ee calaamadda is-ku dhejinta, nuxurka asxaabta ...\nHabka Daabacaadda UV Frosted Sifooyin iyo Cilad-raadinta\nHagaha: kuwa wax soo saara iyo isticmaalayaashuba waxay si aad ah iyo aad u badan u fiirsadaan baakadaha dibadda ee alaabta, iyo baahida suuqa ee baakadaha kala duwan ee dhamaadka-sare iyo baakadaha shakhsi ahaaneed ayaa sii kordhaya. Ka-hortagga saxaafadeed ee badeecadaha, daabacaadda barafaysan ee UV ayaa soo jiidatay dareen weyn…\nwada tashi xor ah 0086-18850140115\nCINWAANKA Dhismaha 4, No. 20, Zhaoyu Road, Gaishan Town, Fuzhou, Fujian, Shiinaha\nKafeega daabacaadda astaanta astaanta gaarka ah 350g sanduuqa warqadda cad cad\nSanduuqa xaashida daryeelka maqaarka waxaa la geliyaa sanduuqa nooca buug ee PVC\n© Xuquuqda daabacaadda - 2020-2023: Dhammaan xuquuqaha way xifdisan yihiin.


Warbaahin lagu xiray South Sudan - BBC News Somali\nWargeyska oo lagu magacaabo Citizen ayaa waxaa la xiray maalintii Isniinta ahayd, maalin kaddibna mas’uuliyiinta waxa ay xireen xafiiska idaacadda Free Voice ee South Sudan, idaacaddaasi oo uu taageero Mareykanka, islamarkaana u ololeysa dib u dhiska nabadda.\nTifaftiraha wargeyska Citizen, Nhial Bol, ayaa sheegay in xiritaanka wargeyska uu yimid kaddib markii uu wargeysku war qoraal ah uu ku taageeray qorshe lagu soo afjarayo dagaalka sokeeye ee dalkaasi ka socda.\nDhexdhexaadiyeyaasha colaadda South Sudan ayaa waxa ay u qabteen Madaxweyne Salva Kiir iyo hoggaamiyaha mucaaradka, Riek Machar, ilaa iyo 17-ka bishan August in ay ku saxiixaan qorshaha nabadda dalkaasi.\nGuddiga Difaaca Suxufiyiinta ee CPJ ayaa cambaareeyay tallaabadan ugu dambeysay, waxa uuna guddigani sheegay in xiritaanka idaacadda Free Voice ee South Sudan ay sidoo kale saameysay tabintii idaacadda VoA, taasi oo ay xafiiska wadaagaan.\nQaramada Midoobay ayaa ku eedaysay hoggaamiyeyaasha South Sudan in ay danahooda shakhsiyadeed ka hormarinayaan baahida shacabka, waxaana muuqanaysa in ay sii fogaanayso rajada laga qabo in nabad laga dhaliyo dalkaasi.


HESHIIS DHACAY: Alisson oo u wareegaya kooxda Liverpool (Imisa ayay ku qaadanaysaa?) | Hadalsame Media\nHome Ciyaaraha HESHIIS DHACAY: Alisson oo u wareegaya kooxda Liverpool (Imisa ayay ku qaadanaysaa?)\nHESHIIS DHACAY: Alisson oo u wareegaya kooxda Liverpool (Imisa ayay ku qaadanaysaa?)\n(Liverpool) 18 Luulyo 2018 – Warar badan oo ka imanaya England iyo Italy ayaa sheegaya in Liverpool ay aqbashay dalabka AS Roma oo ah €75m oo ay ku qaadanayso goolwale Alisson, iyadoo haatan ay tafaasiil yari uun harsan tahay.\nNaadiga Ingiriiska ah ayaa shalay gaarey €60m iyo €10m lagu daray oo bareemiyo ah, taasoo u dhowayd dalabka Giallorossi, balse La Stampa iyo Sky Italia ayaa haatan sheegaya in Reds ay gaartey dalabka kooxda Yeeyda ama Lupi.\nDalabku guud ahaan waa €75m, iyadoo uu weriyaha La Stampa ee Matteo De Santis uu u kala dhigayo €60m oo lagu daray €15m oo bareemiyo ah.\nSky ayaa sidoo kale baahinaya, waxaana kaliya haatan harsan in laga xaajoodo qaabka loo bixinayo lacagtaasi iyo qaab dhismeedka bareemiyada.\nPrevious articleDAAWO: ”Waxaad u ekayd sidii baasto qoydey ee maxaad PUTIN ”selfie” uga codsan wayday” – Schwarzenegger oo dhulka ku jiidey Trump\nNext articleWasaaradaha kalluumeysiga maamul goboleedyada oo sheegay inay joojiyeen wada shaqeyntii wasaaradda kalluumeysiga dowladda


MURASHAX Axmed Cabdisalaam oo si weyn loogu soo dhaweeyay Magaalada Cadaado – Radio Daljir\nJuunyo 7, 2015 6:04 b 0\nAxad, Juun 07, 2015 (Daljir) — Musharax Axmed C/salaan Xaaji Aadan oo u Taagan Xilka Madaxtinimada Maamulka loo sameynayo Mudug iyo Galgaduud ayaa si diirran loogu soo dhaweeyay magaalada Cadaado oo uu ka socdo shirka maamul u sameynta Gobolladaas.\nMusharaxa ayaa Garoonka Diyaaradaha Cadaado waxaa kusoo dhaweeyey mas\_’uuliyiin ka tirsan Ximan iyo Xeeb, Xildhibaanno iyo Taageerayaasha Musharraxa, waxaana markii uu magaalada soo gaaray uu gacan qaaday dhamaan mas’uuliyiintii soo dhaweysay.\nMusharaxa iyo wafdiigiisa ayaa waxaa loo galbiyey xarunta Badbaado, halkaas oo uu markale kula hadlay taageerayaashii iyo madaxdii soo dhaweysay, isagoo halkaas ka sheegay inuu ka mid ahaa dadkii ku taliyay in gobolada dhexe ee Somaaliya maamul loo sameeyo ,hadana uu taagan-yahay in uu xilka qabto.\n“Waxaan diyaar u ahay inaan wax badan ka qabto halkan ,waayo waxaa saameeyay bur-burkii dalka ka dhacay “ ayuu yiri musharax Axmed oo hadal dhinacyo badan taabanaya u jeediyay dadkii ku soo dhaweeyay Cadaado.\nMusharax Axmed Cabdi Salaan oo ahaa safiirkii dowladda Soomaaliya ee Itoobiya ayaa sheegay in bulshada ku nool gobolada Dhexe uu wax badan u qaban doono hadii isaga la doorto ,xilli ay jiraan musharaxiin kale oo doorashada kula tartami doonta.\nUgu danbayn, Axmed C/salaan ayaa todobaadkii ina dhaafay Muqdisho kaga dhawaaqay inuu u taagan yahay qabashada xilka madaxtinimada maamulkaas, waxaana uu ugu baaqay waxgaradka goboladaasi in ay taageeraan musharaxnimadiisa.


Libaax Nin Ganay iyo Nin Galladay labadaba Og | Gabiley News Online\nLibaax Nin Ganay iyo Nin Galladay labadaba Og\nBeerka ka Ogsooni!!\nNabad akhristayaal, salaanta Islaamka marka aad guddoontaan kaddib; waxaynnu maalmahanba kala soconney qaybaha warbaahinta ee kala duduwan, mudane Bile Rafle Guuleed oo Somaliland booqasho ku maraya oo meel kasta oo uu maraba sida madaxda Somaliland loogu soo dhaweynayo!\nSu’aasha jawaabta innooga baahani waxay tahay, maxaa Bile Rafle loo soo dhaweynayaa? Muxuuse Bile kaga duwanaa madaxdii kale ee Soomaalida ee xukumi jirtey gobollo ka tirsan Somaliland xilligii Kacaa nkii Siyaad Barre?\nTaariikh ku beegnayd bilowgii 1970 naadkii, ayaa Bile Rafle oo gaashaanle ah guddoomiye gobol looga soo dhigay gobolka Togdheer oo markaasi loo yaqaanney; Woqooyi Bari. Dhawr sannadood kaddibna, waxa Bile Rafle loo soo bedeley gobolkii loo yaqaanney; Woqooyi Galbeed oo imika u kala baxay gobolada: Maroodijeex, Gabiley, Awdal, Selel, Hawd iyo qaybo Saaxil ka mid ah.\nMudane Bile Rafle, muddadii uu badhasaabka ka ahaa labadaasi gobol ee aynnu korka ku soo xusnay; wuxu xilkiisa u gutey si hagar la’aan ah. Wuxuna fuliyey mashaariic aad u fara badan oo illaa haatan lagu xasuusto.\nInkasta oo ay xilligaasi jirtey waddaniyad kacaamaysani, haddana waxa la isweydiin karaa; muxuu Bile qayrkii kaga billaa? Allaa og! Waxaynuse u rajeyneynaa, in ay ahayd: karti Alle u dhaliyey, xilkasnimo, dad- la -socod iyo daacadnimo! Waxa kale oo la odhan karaa, Bile wuxu ahaa nin dhalasha ahaan ka soo jeeda degaanka Kililka shanaad oo wax badan la wadaaga dadka reer Somaliland. Taasina waxay u suurtogelisay, in uu si wanaagsan ula falgalo ummadda reer Somaliland oo ay dhaqan ahaan aad isugu dhow yihiin!\nHaddaba, soo dhaweynta mudane Bile Rafle ee maalmahan ka socota Somaliland, waxay tilmaamaysaa dhawrkan arrimood:\nIn ay ummadda reer Somaliland tahay, libaax ogsoon ” ninkii ganay iyo kii galladayba”\nIn aanay reer Somaliland qiimaynin qolada iyo qofku halka ka soo jeedo ee ay qiimeeyaan qofnimada iyo abaalka loo galo\nWaxa kale oo soo dhaweynta Bile lagala soo dhex bixi karaa, gobonimada reer Somaliland iyo abaalgudka ay u hayaan ruux gargaara maalinta ay goomoon yihiin\nWaxa kale oo ay soo dhaweynta Bile beenineysaa, qabyaalad ku hadalkii iyo qolaa gaar loo eryanayaadii dadka qaarkood ku muusanaabi jireen\nWaxa kale oo ay cibroqaadasho u tahay, nin kasta oo ummaddan turaantureeyey. Waxa isagana bushaaro iyo badhaadheba u tahay nin kasta oo ummaddan taakuleeya\nWaxa kale oo ay booqashadani Bile waano u tahay, nin kasta oo dhagar iyo dhoodhoob ummadda Somaliland kula dhexjira ama maaganaaba – ama ha u dhasho/dhalato Somaliland ama cid kalaba ha ahaadee.\nGuntii iyo gebagebadii, ” Qudunquutooy ku quuso!” Qarsoomi meysid, haddii aad dhagar qooshtid oo Alle iyo Aadamuhuba way ku arkaan. Taasi lidkeeduna way kuu bannaan tahay !\n” Iska soo mar\nwaa kuu mubaax\nMarin kaad doontaaye”\nBile noqotayaa iyo Moorgan noqotayaaba,” Adiga le waaye!!”\n“Biixiyaha markii aan ka jabay\niyo boqon guudkiise\nNinkii balad shishe iga Jirey\nSoona bixi waayey\nEe inaan bogsado uun jeclaa\nBeerka ka ogsooni!!”\nCabullaahi Maxamed Cumar


galmudugnews.com » Madaxweynaha oo la kulmay safiirka India ee Soomaaliya+Sawiro\nHome » WARARKA » Madaxweynaha oo la kulmay safiirka India ee Soomaaliya+Sawiro Madaxweynaha oo la kulmay safiirka India ee Soomaaliya+Sawiro galmudug on\nOct 7th, 2012 //\nNo Comment Views 16272Madaxweynaha Jamhuuriyadda Federaalka Soomaaliya Xasan Sheekh Maxamuud ayaa maanta xafiiskiisa ku qaabilay Danjire Sibabrata Tripathia oo ah safiirka dowladda India u fadhiya dalka Soomaaliya.\nMadaxweynaha iyo safiirka ayaa ka wada hadlay arrimo ay ka mid yihiin xoojinta xiriirka ka dhaxeeya labada dal, ganacsiga, dib u dhiska, horumarinta iyo ammaanka.\nDanjire Sibabrata ayaa ugu hambalyeeyay madaxweynaha iyo raysul wasaaraha xilalka cusub ee ay qabteen.\nPopular post by viewDaawo Video Dahir Alasow oo abtirsaday maxaase u galay Dhulbahante iyo Samaroon - 21005 hitsContact US - 19637 hitsXiriirka ka dhaxeeya burburka qoysaska & kacsi la'aanta - 15708 hitsDaawo Faysal Cali Warabe oo Wariye amakaag ku riday - 14797 hitsDukumiinti sira: Akhri Liiska Lacagta Madaxda Dowladda KMG u taal Dahabshiil +Cadadka iyo faahfaahintooda - 13907 hitsDaawo tumashada Marwada Madaxweyne Siilaanyo iyo Madaxtooyada oo noqotay Dance Club - 13853 hitsDaawo Video jabka Al-Shabaab ee Beledweyne - 13811 hitsDaawo gabadh u dhalatay beesha Daarood oo si qatara u hadashay - 13084 hitsTopnews:- Dagaalka Farmaajo iyo Ibbi oo Weji qabiil yeeshay. - 11764 hitsDaawo tumashada Marwada Madaxweyne Siilaanyo - 11709 hitsRag ka dhashay Qabiil yar oo bilaabay hab dhaqankii Gaalgalaha 1988-1990 ! - 11703 hitsDAAWO Fadeexad Siilaanyo oo Baska Dadweynaha ku tegay Hotelkii Istanbul+Boorsada uu xambaarsan yahay. - 11511 hitsTopnews:- Heshiiskii Kampala oo fashil qarka u saaran iyo Iscasilaadii Farmaajo !! - 11502 hitsDhageyso Sarkaal Mareexana oo Hawiye si xun u caayay - Bashiir Jeneral Dhiin - 11341 hitsWariye qiimeen ku sameeyay sababaha Al-Shabaab uga baxeen Muqdisho - 11166 hitsDAAWO Fadeexad Siilaanyo oo Baska Dadweynaha ku tegay Hotelkii Istanbul+Boorsada uu xambaarsan yahay. - 11087 hitsSheekha ugu weyn Wahaabiyada Daarood oo ku baaqay in cafis la weydiisto Ahlusuna - 11045 hitsLaundring of dollar black Money surges the price of Somaliland shillings - 11013 hitsDilaagii Khaarijiyay Agaasimihii Waagacusub oo Muqdisho lagu dilay - Walaalkii oo seexan La? - 10656 hitsWarar yahanka kooxda Realmadrid Cristiano Ronaldo oo jebiyay rikoorka gool dhalinta Horyaalka Spain - 10334 hitsKhaliif weyne oo Qaar ka mida beelaha Sacad caayay- Yaab - 10132 hitsDaawo Wareysigii ugu xiisaha badnaa taariikhda oo Faysal Cali Waraabe lala yeeshay - 10023 hitsXaaskii Adan Xaashi Ceyrow oo joogta Pakistan. - 9993 hitsXaqiiq Cadeyn Wadata : Kismaayo, Daarood iyo Hawiye yaa dadka deegaanka ah?Faallo Xog iyo xaqiiqo warran ah - 9860 hitsDaawo xiisadii ka dhalatay heshiiskii Ankara oo cirka isku shareertay -Wasiirkii Khaarijiga TFG oo cambaareeyay - 9770 hits Home About


Qaramada Midoobay oo war ka soo saaray weerarkii Muqdisho – Radio SYL\nQaramada Midoobay oo war ka soo saaray weerarkii Muqdisho\nQaramada Midoobey, Turkiga, Jabuuti, Sucuudiga iyo Qatar ayaa si kulul u cambaareeyay Qaraxyadii habeen hore ka dhacay magaalada Muqdisho, kaasoo dad fara badan ku dhinteen.\nQoraalo ka soo kala baxay dowladaha Sucuudiga, Turkiga, Qatar iyo Jabuuti ayaa loogu tacsiyadeeyay dowladda Soomaaliya qaraxyadaas, waxaana ay ku eedeeyeen Argagixisada inay laayeen dad shacab ah.\nDowladda Turkiga ayaa sheegtay inay garab taagan tahay dowladda Soomaaliya, isla markaana mar walba gacan ka geysaneyso gurmadka loo fidinayo dadka Soomaaliyeed.\nXoghayaha Guud ee Qaramada Midoobey Antonio Gutteres ayaa si kulul u cambaareeyay qaraxyada lagu bartilmaameedsaday goobo ganacsi ay lahaayeen dad shacab ah.\nWaxaa ugu tacsiyadeeyey dowladda Soomaaliya iyo ehelada dadkii ku dhintay weerarkaasi, isagoo kuwa dhaawacmayna u rajeeyey in ay bogsoodaan, wuxuuna muujiyay sida QM ay uga xun tahay falalkasi foosha xun.\nQaraxyadii habeen hore ka dhacay magaalada Muqdisho ayaa sababay khasaare hantiyadeed oo aan weli la shaacin, hase ahaatee burburka dhismayaasha ayaa ahaa mid baaxadiisa sareysay.


Shirkadda diyaaradaha Boeing oo lagu dacweeyay Maxkamad ku taal dalka Maraykanka – Radio Daljir\nShirkadda diyaaradaha Boeing oo lagu dacweeyay Maxkamad ku taal dalka Maraykanka\nMaarso 30, 2019 5:24 b 0\nQaar ka mid ah qoysaska dadkii ku dhintey burburkii diyaarad ay lahayd shirkadda Ethiopian Airlines ee nooceedu ahaa Boeing 737 ayaa shirkadda Boeing ku dacweeyay maxkamada federalka ee dalka Maraykanka.\nDad gaaraya 157 ruux ayaa ku dhintey burburka diyaaradan iyadoo dadka ku dhinteyna ay ka soo kala jeedeen inkabadan soddon wadan.\nHase yeeshee, ehelada Jaksan Musoni oo ka mid ah dadki shilka diyaaradeed ku geeriyooday ayaa waxay dacwad ku soo oogeen shirkadda Boeing, iyaga oo dacwadooda ku sheegay in diyaaradda burburtay ee Boeing 737 Max 8 uu ka khaldanaa habka duuliyaha kumbuyuutarka, taasina ay sababtay inuu shilka dhaco.\nShilkan oo dhacay shan bilood ka dib markii ay burburtay diyaaraddii laga lahaa Indonesia oo iyaduna nooceedu ahaa Boeing 737 ayaa horseeday in gabi ahaanba duullimaadyada laga joojiyey diyaaradaha nooca burburay ah.\nShirkadda Boeing ee diyaaradda burburtay sameysay ayaan ilaa iyo hadda wax jawaab ah ka bixinin dacwadda lagu soo oogayna.\nToddobaadkan ayay shirkadda Boeing sheegtay in qayb ka mid ah diyaaradda ay cillad ku arkeen, cilladdii jirtayna ay xal u heleen.\nTahribayaal laga badbaadiyeey xeebaha Taliyaaniga\nMadaxweynaha Puntland oo gaaray Carmo


Saraakiisha ku biirtay Somaliland oo mar hore shaqada laga joojiyay. - Awdinle Online\nSaraakiisha ku biirtay Somaliland oo mar hore shaqada laga joojiyay.\nDecember 3, 2019 (Awdinle Online) –Dowlad goboleedka Puntland ayaa shaaciyay in bishii 11-aad shaqadii laga ruqseeyay sarkaal hoggaaminayay ciidamo ku biiray Somaliland oo lagusoo bandhigay degmada Taleex ee gobolka Sool halkaas oo uu ku soo dhaweeyay wasiirka warfaafinta Somaliland.\nTaliye Gubadle ayaa xusay Puntland in ay go’aan cad ka qaadatay in ciidamo aan diiwaan gashanayn ay kusii dhex jiraan ciidamadeeda, isagoo intaas ku daray in sarkaalka la ruqseeyay uu doonayay inuu ku shaqeysto waxa loo yaqaano caagadaysi, oo loola jeedo sarkaal mushaar ku qaata ciidamo aan diiwaan gashanayn.\n“Ciidan, haddaan la xaqiijin joogistiisa iyo tiradiisa, maalinta uu dagaal dhaco ayaa la tabaa oo ceebtooda banaanka usoo baxdaa, balse haddii la ogyahay tirada kuu joogta, ciidan walba kaalintiisa ayaa muuqanaysa,” ayuu yidhi Gubadle.\nDhawaan ayay aheed markii Wasiirka warfaafinta dowlad goboleedka Puntland Cali Axmed Sabarey uu beeniyay in ciidamo katirsan Puntland oo ku sugnaa degmada Taleex ee gobolka Sool ay ku biireen dhinaca Maamulka Somaliland.\nPrevious articleXukuumadda Oo Bilawday Bixinta Ruqsada Nootaayoyinka:- (Sawiro)\nNext articleKulan ku saabsana ka Faa’ideysiga Masharuuca (ILED) oo baydhabo ka dhacay:- (Sawiro)


Xog gaar ah: Musharaxiin la yimid hab cusub oo lagu ogaanayo Xildhibaanku qofka uu u codeeyey. • Horseed Media\nYou are here: Home / Featured / Editorial / Xog gaar ah: Musharaxiin la yimid hab cusub oo lagu ogaanayo Xildhibaanku qofka uu u codeeyey.\nFebruary 4, 2017 - By: Hussein Farah\nMaalinta Arbacada ah ee todobaadkan waxaa Soomaaliya ka dhacaysa doorashada Madaxweynaha Jamhuuriyadda Soomaaliya. Madaxweynaha waxaa dooranaya Xildhibaano ka badan 320 oo kamid ah 329 mudane ee ay ka kooban yihiin labada aqal ee Jamhuuriyadda.\nMid kamid ah Xildhibaanada taageersan Xasan Sheekh Maxamuud ayaa si hoose Horseed Media ugu sheegay in kooxda ka socota sirdoonka Itoobiya ay qorshe cusub keeneen. Wuxuu sheegay in Xildhibaanada loo sheegay in loo qaybin doono qalab yar oo ay sawir uga qaadayaan warqadda, sawirada lagu qaado qalabkaas ayaa ku xiran Cloud Server kale oo markiiba laga arki kari qofka uu u codeeyey, qalabkan ayaa isugu jira okiyaale, Saacado device-yar oo kale Telefonka gacanta iyo weliba Qalimaan. Nidaamkan waxa aad ugu kalsoonaadey musharax Xasan Sheekh Maxamuud oo wel-wel xooggan ka qabey doorashadii shirguddoonku in ay u dhacdey si aanu dooneyn. Doorashadaas ayaa Xildhibaanada lagu amrey in ay u codeeyaan Xildhibaan Xiddig iyo Xildhibaan Faarax Sheekh Cabdulqaadir waxaa lagu amrey in ay qaataan laba teleefon mid ay iska reebaan iyo mid ay gudaha la galaan oo sawirku soo qaadaan, taas oo an u dhicin sidii la rabey, waxayna horseeday in ay ku fashilaan doorashada.\nXildhibaanka xogta siiyey Horseed Media ayaa sheegay in guddiga doorashada ay la gudboon tahay in ay wax ka beddelaan qolka Xildhibaanku codkiisa ku dhiibanaayo. Wuxuu soo jeediyey in Xildhibaanadu ku codeeyaan meel aan xirneyn oo daah lahayn iyaga oo sii jeeda dadkuna arkaayo si qalabkaas casriga ah ee ku xiran Server Cloud yaala meel kale aysan suurta gal ugu noqon in doorashada sirdoonka Itoobiya ku maamulaan.\nWaxaa la is weydiinayaa doorka guddiga anshaxa iyo ilaalinta doorashadu iyo sidii ay uga hortagi lahaayeen, xogtan cusub ee sheegaysa in codbixyaashu ay qalab casri ah ku sawirayaan warqadda ay ku codeeyeen taas oo markiiba ku dhacaysa meel kale oo ka baxsan gacantiisa.


DAAWO: ”Meeshaan saf lama galo ee sunuud ayaa ka shaqaysa!” – Arag xarunta ugu musuqa badan Gobolka Banaadir | Hadalsame Media\nHome Wararka DAAWO: ”Meeshaan saf lama galo ee sunuud ayaa ka shaqaysa!” – Arag...\nDAAWO: ”Meeshaan saf lama galo ee sunuud ayaa ka shaqaysa!” – Arag xarunta ugu musuqa badan Gobolka Banaadir\n(Muqdisho) 09 Maajo 2020 – Xarunta Dad Dhigista Gobolka Banaadir ayaa lagu eedeeyay musuq baahsan iyo wax is daba marin ay ku sameeyaan adeegga ay shacabka u qabtaan.\nBarnaamij wareed ay arrintan ku daba gashay Idaacadda Kulmiye ayaa soo saartay arrintan ah in dadka laga qaado lacag ka baxsan midda u go’an adeegga, taasoo qofkii bixiya loo hormariyo soo saarista kaarka dhalashada.\nDadka ayaa bixiya ilaa 30 doollar oo dheeraad ah, iyadoo qofkii bixiya wixiisa bannaanka loogu keenayo muddo saacad ka yar, halka ay safka ku saxariirayaan ama maalmo badan iska soo daba noqonayaan dadka shacabka ah ee wax ku raba sicirka caadiga ah.\nDadka ayaa sheegay in shaqaalaha Xarunta ka shaqeeya ayay sheekada isla wada og yihiin, iyadoo la iska indha tiro qofkii aan bixinin kharashkan dheeraadka ah oo loo yaqaanno ”fududayn ama af-garad.”\n”Hadda bannaanka ayaan ku sugayaa, lacagtiina waa bixiyey, waxaan sugayaa warqaddii.” ayuu idaacadda ku yiri qof meesha joogey.\nXarunta ayaa la sheegay inuusan safku micne ka lahayn, balse ay sunuuddu dadka kala sarraysiinayso, iyadoo qofkii lacagta dheeraadka ah bixiyaa aanu u baahnayn inuu saf isku dhibo oo wixiisa faraha laga saarayo.\nXarumaha DF iyo Maamullada dalka ayaa inta badan lagu eedeeyaa musuq, ku takri fal awoodeed iyo xilkasnimo baahsan oo dhanka maamulka ah.\nPrevious article”Somalia MIDNIMO ayay ku xoog badan tahay!” – Maraykanka oo runta u sheegay Somaliland\nNext article”Itoobiya waxay la safatay Somalia!” – Sida ay shacabka Kenya uga falceliyeen qirashada Itoobiya ee shilkii Berdaale (Arag jawaabaha)


M/waynihii hore ee puntland Cade Muuse oo kahadlay marxalada siyaasadeed ee xiligaan kajirta Puntland – SBC\nM/waynihii hore ee puntland Cade Muuse oo kahadlay marxalada siyaasadeed ee xiligaan kajirta Puntland\nMadaxweynihii hore dowladda Puntland Gen.Cadde Muuse Xirsi ayaa maanta shir jara’id ku qabtay magalada Qardho.\nMadaxwaynihii hore ee puntland Gen: Cade Muuse ayaa soo jeediyay in mudada dowlada hada jirta ay talada sii hayso in ta kadhiman dhamaadka sanadka 2013ka,8da janaayana ay dhacdo doorashada madaxwaynaha puntland .\n”Dowladii baan arkay oo aan ku noq noqday,raga iyana ka agdhow dowlada ayaan utagay waxana dhamaantood aan usheegay in ku dadaalan kashaqaynta nabad galyada,arintaani waxa ay ubaahnayd oo kaliya in lawada hadlo oo meel wax lawada dhigo,shicbigana waxaan usoo jeedinaya in ay nabad galyada kashaqeeyan”Sidaasi waxaa yiri Gen Cade Muuse .\nGen. Cadde Muuse ayaa mar uu ka hadlaayey arrimaha Xisbiyada sheegey in aysan jirin Xisbiyo nidaam sharci ah ku yimid ”qaar ayaaba ka kooban saddex qof iyo waxaan dhaamin, sidaas darteed waa muhim in la helo nidaam Dimoqraadiyad ah, waxaa hadda maqan nidaamkii sharciga ahaa ee Dimoqraadiyaddu ku istaagi lahayd, laakiin dadku u wada dhan yahay oo laga wada tashadey”Sidaasi waxa yiri markale madaxwaynihii hore ee puntland Gen:Cade Muuse .\nDhagayso Warbixinta Cade ee Maxamed Deeq uu Ka diyaariyay .


Sheeko kale oo tii hore kasii murugo badan oo kasoo baxaysa caasi saaka lagu qarxiyey Degaanka Ceelasha Biyaha | Hadalsame Media\nHome Wararka Sheeko kale oo tii hore kasii murugo badan oo kasoo baxaysa caasi...\n(Ceelasha) 31 Maajo 2020 – Waxaa saaka ay dad rayid ihi ku baaba’een qarax ka dhacay dhanka Ceelasha Biyaha, kaddib markii ay miino la kacday gaari caasi ah oo rakaab sida.\nWaxaa markii hore la sheegay inay dadkani ahaayeen khudradleey u jarmaadaysey dhanka Afgooye.\nHa yeeshee, iminka ayaa waxaa soo baxaya wacaal kale oo ku saabsan in gaariga caasiga ihi uu sidey 20 qofood oo isku qoys ah oo u socdey tacsi ka dhacaysey Degmada Wanlawayn.\nWaxay wararku intaa raacinayaan in 14 dadkaa ka mid ihi ay iminka dhinteen, halka ay hal gabari ka badbaadey, inta kalena ay dhaawacyo halisa qabaan.\nMa jirto cid jarriimaddaa gooyada ah ilaa iminka sheegatay, waxaase la fahamsan yahay inay meelahaa miino geliso kooxda Shabaab oo aan la garanayn cidda uu anfacayo dagaalka ay ku wadaan dadka Muslimiinta ah.\nPrevious articleWararkii ugu dambeeyey haweenay ninkeeda saaka ku dishey Degmada Dayniile & sababta\nNext articleDHEGEYSO: ”Waxay iska soo dhigtay qof wiilka ay DISHEY u sheegaysa geerida eedadii!” – Wacaal kusoo kordhay naagtii ninkeeda dishey


Maqaal: Agaasimow hadii aadan aqoon Tiknolojiyadda weydii? – Puntland Post\nMaqaal: Agaasimow hadii aadan aqoon Tiknolojiyadda weydii?\nWaxaa caan ah in caalamka oo dhan laysku raacay in qolyaha siyaasadda iyo hawlaha dawliga ku jira aysan aqoon baahsan u lahayn cilmiga tiknolajiyadda sida internetka, database-yada, sistemyada kale ee hawlaha dawliga lagu socodsiiyo iwm.\nSiyaasiyiinta wadammada reer galbeedka oo ah wadammada ugu horumarsan xaga adeegsiga sistemyada aan kor ku xusnay ee hawlaha dawliga lagu socodsiiyo iyo guud ahaan arimaha khuseeya bulshada ayaa ah kuwo in badan aad maqlaysid iyada oo lagu tilmaamayo inay jaahil ka yihiin fahanka tiknolajiyadda iyo noocyadeeda kala duwan.\nTiknoolaji marka aan leeyahay, akhristow waxaan uga jeedaa oo keliya kuwa khuseeya arimaha hawl fududeynta iyo maamul wanaagga ee dawladuhu isticmaalaan heer kasta ha ahaatee. Tiknoolaji guud ahaan waa maado baahsan oo ay soo dhex galayaan qaybo badan sida samaynta iyo isticmaalka hubka casriga, warshadeynta kala duwan, baabuur samaynta, wax soo saarka beeraha, cirka iyo hawada maareyntooda iwm. Marka tiknoolajiyadda aan ka hadlayo waa tan ku kooban u adeegidda bulshada iyo dadweynaha iyo ilaalinta hantida ummudda ee kumbuyuutarada iyo borogaraamada hawlaha fududeeya iwm.\nAniga oo ka duulaya sida khubarada cilmiga kumbuyuutarka ee casrigan, ay sheegaan marar badan, habacsanaanta madaxda iyo siyaasiyiinta ee dhinaca fahanka noocyada kala duwan ee tiknolajiyadda cusub iyaga oo ku salaynaya cilmibaaristooda in mararka qaarkood ay dhacdo in qofka siyaasiga ee mas’uulka ka ah arimo badan, hadii la weydiiyo erayo tiknolajiyadeed uu fahmi waayo ama uu sharixi waayo sida uu u shaqeeyo sistem muhiim ah oo la hirgliyey ama dawladdu ku shaqeysato amase in wax laga weydiiyo si guud meesha ay marayaan horumarka laga gaaray dhinaca tiknolajiyadda cusub ee caalamka iyo gaar ahaan wadankiisa.\nIyada oo ay sidaas tahay, oo marar badan ay dhacdo in madaxda kala duwan ku fashilmaan inay sharaxaad ka bixiyaan arimo tiknolajiyadeed ayaa hadana inta badan madaxda wadammada aduunka ee horumarsan waxay adeegsadaan dad khuburo ku ah dhinacyada tiknoolajiyadda oo markaa ka siiya talooyin ku haboon sida arimaha loo wajahayo ama wax loo hirgelinayo.\nHadaba madaxda kala duwan ee dalka Soomaaliya heer maamul goboleed iyo heer federaalba intee in leeg ayey garaad iyo ogaal u leeyihiin tiknolajiyadda cusub iyo siyaabaha looga faa’iideysto gaar ahaan dhinaca horumarinta arimaha adeegga bulshada iyo maamul wanaagga?.\nIsweydii akhristow, ma garanaysa mase aragtay sistem hawlo dawli/dadweyne qabta oo dadweynuhu wax ka ogyihiin oo dawladdaha ku midaysan maamulka federaalka ay hirgeliyeen ama ma aragtay siyaasi sharaxaya sistem hawlo muhiim ah dadweynaha u qabanaya oo la soo bandhigay isla markaasna lawada arki karo?\nAnigu waxaan ku eegayaa qoraalkayga maamulka Puntland oo 21 sano jirsaday iyo heerka fahanka dadka loo igmaday maamulka iyo arimaha dawliga ee deegaanada Puntland.\nWaxaan u soo joogey marar badan iyada oo laga hadlayo arimo horumarin, hawl fududeyn, hirgelin habab cusub oo loo shaqeeyo iwm. Waxaana inta badan hawlahaas dabada ka wada hay’ado caalami ah oo dhinaca dhaqaalaha ka taageera dawladda Puntland. Balse markasta waxaa dhacda in aan marna la hirgelin sistemyada loo baahan yahay ee hawlaha shaqada lagu fududeeyo ama lagu hormariyo sida isticmaalka database-yada iyo borogaraamada la halmaala si onlne ah amaba si kaleba.\nCidda laga rabo inay meel mariso hawlaha adeegsiga tiknolajiyadda ee hawl fududeynta iyo wanaajinta isla xisaabtanka waa maamulka wasaaradaha kala duwan ee dawladda Puntland uuna ugu sareeyo agaasimaha qofka ka ah wasaaradda rag ama dumar kuu doono ha ahaadee.\nWaxaase dhacda in maamulka wasaaradda ee heer agaasin ay hawluhu ka socon waayaan taas oo inta badan loo aanayn karo aqoon daro jirta iyo iyada oo agaasimuhu iyo inta ku xeeran aysan doonayn daah furnaan iyo in lala xisaabtamo ama ay soo baxaan hawlaha hoose ee gacan bidixeynta hantida dadweynaha ee loo igmaday inay ilaaliyaan.\nWaxaa kaloo dhacda in dad aan ehel u ahayn hawlaha samaynta iyo hirgelinta sistemyada cusub loo dhiibo ama lagu wareejiyo taas oo markaa keenta in hantidii loogu talo galay sistemka la dhunsado amaba meel dhexe hawluhu ku istaagaan oo qolyihii maalgelinayey ay joojiyaan barnaamijkii kana caajisaan.\nMararka qaar waxaa dhacda in sistemkii dad ehel u ah loo dhiibo oo ay sameeyaan soona bandhigaan balse uu sistemkii ka hirgeli waayo shaqaalihii loogu talo galay inay ku shaqeeyaan iyada oo taasna sidoo kale loo aanaynayo diidmo iyo hor istaag isla xisaabtan dhab ah inuu meesha yimaado aan la doonayn.\nWaxaa jira sistemyo/barnaamijyo hirgalay deegaanada Puntland oo qaarkood ay shirkaddo khaas loo leeyahay hirgeliyeen kuwaas oo dawladdu ku shaqeysato sida kuwa lagu ilaaliyo/keydiyo canshuuraha wadooyinka ee baabuurta, kuwa lagu keydiyo kaararka aqoonsiga, kan lagu diiwaan geliyo ganacsiga iwm.\nIn kastoo sistemyadan ay hirgaleen hadana weli sidii la rabay uma shaqeeyaan, macluumaadka faraha badan ee ay hayaanna maaha mid lala wadaago laamaha ay khuseyso ee amniga iyo dawladda inta aan ka ogahay mana jiro hab muraaqabayn ee shirkadahaas khaaska loo leeyahay lagu sameeyo. Waxaa kaloo jira in shirkadahan lacag badan sistemyadaas ku qaataan.\nWaxaa kaloo jira sistemka maaliyadda Puntland ee loo yaqaan IFMS (Integrated Financial Management System) kaas oo ay maal gelisay bangiga aduunka (World Bank) soona bilowday wakhtigii dawladdi madaxweyne Cabdiweli Maxamed. Waxaase muuqata in sistemkaas ay dawladda hada jirta ee Puntland ee madaxweyne Siciid C. Deni ay dardar gelisay isticmaalkiisa iyo baahintiisa uuna gaarsiisan yahay ilaa heer wasaaradeed iyo heer dawladaha hoose gaar ahaan Garoowe iyo Boosaaso.\nWaxaa sistemkan IFMS uu qayb ka yahay habka isla xisaabtanka iyo la socodka hantida maaliyadeed ee dawladda Puntland. Sistemkaan sidoo kale wuxuu ka hirgalay dawladda Federaalka iyo Maamulka Jubbaland inta aan ogahay.\nWaxaan xusayaa in dhowaan maamulka magaalada caasimada Puntland ee Garoowe ay ku dhawaaqeen inay hirgeliyeen hab cusub oo canshuuraha lagu qaadayo kaas oo ku salaysan sistem dadku canshuuraha si toos ah ay mobilekooda uga bixiyaan, meeshana ka saaraya dakhli badan oo meel dhexe ku dhumi jiray. Taas waxaan ku amaanaya duqa caasimada Puntland ee Garoowe Axmed Bare oo hawshaan fulinteeda xilweyn iska saaray.\nHadaba dhawr qodob ayaan ku soo gabagabaynayaa qoraalkan oo ah sidatan.\nSababaha keenaya in sistemyada loo baahan yahay aan la hirgelin deegaanada Puntland iyo guud ahaan Soomaaliya marka laga tago aqoon yarida jirta ee cilmiga tiknoolajiyadda ee dadka siyaasadda maamulaya ee wasaaradaha gaar ahaan heer agaasin, waxaa kaloo jira:\nDiidmo isbedel iyo sidaa ku caana maali jiray yaan layga taaban (resistance to change )\nShaqaalaha kala duwan ee wasaaradaha oo aan khibrad iyo aqoon u lahayn adeegsiga sistemyada lagu shaqeysto ama waxa loo yaqaan Information Management Systems (IMS) (lack of Tech culture & know-how)\nShaqaalaha oo aan tababarada ay u baahan yihiin la siin ee xaga tiknolajiyadda (lack of adequate tech training provided )\nIsla xisaabtan la’aan iyo dadka wasaaradaha jooga oo u badan adeerow i gey (Lack of accountability and transparent). Nin walba adeerkiis buu soo kaxaysan hadii lala hadlo..\nMa jiro dakhli gaar ah oo loo qoondeeyey dhinaca adeegsiga tiknolajiyadda deegaanada Puntland (Lack of budgetary allocation for tech)\nMarar badan waxaa dhacda in sistem aan suurto gal ahayn la doono in la sameeyo iyada oo aysan jir raad raac lagu saleeyo sistemka hore ee laga guurayo iwm.\nSiyaabaha lagu hakin karo arimaha kor ku xusan waxaa ka mid ah in inta aan sheegayba dhinaca kale loo gediyo oo la saxo.\nWaxaa kaloo la yeeli karaa sidatan:\nShaqaalaha kala duwan ee dawladda lagu khasbo inay isbedelka iyo adeegsiga tiknoolajiyadda ogolaadaan lagulana xisaabtamo hadey fulin waayaan ama hor istaagaan fulinta adeegsiga cusub ee tiknoolajiyadda\nIn tababarada shaqaalaha dawladda ee dhinaca tiknolajiyadda kor loo qaado lana joogteeyo\nIn dakhli balaaran loo qoondeeyo arimaha tiknoolajiyadda lagana waan toobo ku tiirsanaanta hay’adaha caalamiga ah iyo gacan kale\nIn madaxda wasaaradaha lagula xisaabtamo hadba heerka adeeg ay ku bixiyaan isticmaalka tiknoolajiyadda iyo sida ay ugu fududeeyaan dadweynaha gudbinta adeegyada kala duwan\nIn dadka ehelka u ah lagala tashado hirgelinta arimaha tiknolajiyadda lagana dhowro qaraabaysi.\nIn maalka loogu talo galay dhisidda iyo samaynta sistemyada sidii loogu talagalay loo fuliyo oo aan waxna lagala harin.\nWaxaan intaan ku dari karaa, in laga gudbo habka loox jiidka lagana faa’iideysto fursadaha ku saabsan hirgelinta tiknolajiyadda cusub ee dhinaca maamulka iyo maareynta ee dawliga.\nWaxaan kaloo oran lahaa madaxda sare ee dawladda Puntland iyo kuwa kaleba in ay fahmaan muhiimmadda ay leedahay hirgelinta hababka cusub ee loo shaqeeyo kana yeeshaan siyaasad cusub oo ku wajahan hirgelinta iyo meel marinta barnaamijyo tiknoolajiyadeed oo wax ku ool ah.\nWaxaa hada ka socda Puntland diyaarinta qorshaha shanta sano ee soo socota ee maamulka Puntland, waxaan leeyahay tiknoolajiyaddu waa inay ku yeelataa qorshahaas door muhiim ah ayna ka muuqataa hiigsiyada ugu muhiimsan ee maamulku hiigsanayo.\nUgu danbeyn ragga iyo gabdhaha agaasinka wasaaradaha gacanta ku haya ee Puntland gaar ahaan iyo guud ahaan Soomaaliya, waxaan leeyahay iska joojiya hor istaaga iyo meel marin la’aanta hanaanka cusub ee tiknoolajiyadda, aqoonta loo baahan yahayna u yeesha arimaha.


Maamulaha Shirkadda Dahabshiil,(CEO) Oo Cashar U jeediyey Arday Ka Qalin-jebisay Kulliyadda Dhaqaallaha jaamacad Ku Taal Helsinki – Araweelo News Network (Archive)\nMaamulaha Shirkadda Dahabshiil,(CEO) Oo Cashar U jeediyey Arday Ka Qalin-jebisay Kulliyadda Dhaqaallaha jaamacad Ku Taal Helsinki\nFinland,(ANN) Abdirashiid Dahabshiil oo ah maamulaha guud ee shirkadda caalamiga ah ee Dahabshiil, ayaa dhawaan lagu casuumay inuu ka hadlo Jaamaadda Aalto Unviersity ee magaalada Helsinki ee Finland, taas oo ahayd munaasabaddii qalinjebinta sare ee dufcad ka mid ah ardaydii\nqaybta culuunta dhaqaalaha ee jaamicaddaa. Machadka dhaqaalaha ee Jaamacadda Aalto oo caan ka ah cilmiga maaraynta iyo maamulka, isla markaana waxa uu xusayey machadkaasi sanadguuradiisii 100-aad ee kasoo wareegtay aasaaskiisa.\nCasharka uu ka jeediyey Abdirashiid Dahabshiil jaamacadda Aalton, bishii March 29-dii, oo qaatay muddo laba sacadood ah, waxa uu ku saabsanaa qayb ka mid ah manhajka Isbedelka iyo afkaar hor leh, qaybtaas oo ay madax ka tahay Prof Liisa Alikangas.\nProf Liisa Alikangas oo ah cilmi-baadhe waayo-aragnnimo iyo khibrad loo bogey u leh daraasooyinka culuunta fikradaha ganacsiga iyo istraatijoiyooyinka la xidhiidha, waxay shirkadda Dahabshiil u xulatay inay tahay tusaale lagu dayan karo marka laga hadlayo ganacsi si dhakhso ah u hirgala oo ku dhisan fikrado iyo ha-labuur cusub, kana gudba dhibaatooyin badan, kana faa’iidaysta fursadaha ka bannaan suuqayada ganacsi ee Africa, shirkadda Dahabshiil oo maanta noqotay mid caalami ah.\nCasharkii uu jaamacaddaasi ka jeediyey Abdirashiid, ayaa waxa uu kaga hadlay ahmiyadda ay xawaaladdu u leedahay guud ahaan Soomaalida adduunka ku baahsan, iyo kaalinta shirkadda Dahabshiil ka qaadato xawilaadda lacagayowga meel kasta oo baahi degdeg ah looga qabo. Waxa kale oo uu ka hadlay taariikhda shirkadda, qorshayaasha mustaqbalka, hawlihiisa iyo kaalinta hoggaamineed ee maamulka guud (CEO).\nGanacsiga asaasiga ah ee shirkadda Dahabshiil waxa uu ku qotomaa xawaaladaha loo dirayo Geeska Afrika, kaasi oo muhim u ah nolosha dadweynaha gobolkaasi. Bilawgii khudbaddiisa, Abdirashiid waxa uu faahfaahiyey baaxadda lacagaha la xawilo guud ahaan oo baanka adduunku ku qiyaasay ilaa $1.6 bilayan oo dollar in sanad kasta loo diro Somalia. Lacagtaasi oo ay xawilaan qurbajoogta Soomaalidu, waxa adeegga ugu badan u fidisa shirkadda Dahabshiil oo xawisha qiyaastii saddex-dalool laba ahaan. Taasina waxay ka dhigtay Dahabshiil shirkadda ugu weyn sharikadaha xawaaladaha ee Afrika.\nWaxa kale oo xawaaladda ku tiirsan nolosha dadweynaha miyiga ee Geeska Afrika ee ku nool meelaha fogfog. Waxa kale oo xawaaladdu u adeegtaa heyadaha gargaarka banii’aadminnimada ee ka shaqeeya gobolkaas. Shirkadda Dahabshiil waxa kale oo ay gacan ka geysataa mashaariicda horumarinta gudaha – kaalintani oo shirkaddu caan ku ahayd ilaa bilawgeedii, una ah mabda’ asaasi ah.\nWaxa kale oo mudan in la xuso in adeegga xawaaladdu gacan ka geysto baayacmushtarka gudaha iyo debadda oo ka faa’iidaysta, waxanu adeeggani muhim u noqday maalgelinta mashaariicda ganacsiga iyo kobcinta suuqa xorta ah.\nAbdirashiid Dahabshiil waxa kale oo uu faahfaahiyey markii uu la hadlayey ardayda kala geddisan ee Jaamicadda, taariikhda Shirkadda iyo heerarkii ay soo martay oo aan wada sahlanayn. Shirkadda waxa la bilaabay sanaddii 1970, waxana bilaabay Mohamed Said Duale, oo ah Abdirashiid aabbihii. Isla markiiba shirkaddu waxay ku takhasustay hawlaha xawaaladda, iyada oo la macaamili jirtey qurba-joogtii Soomaalida ee Bariga Dhexe. Lacagta adage ee qurba-joogtu u dirayaan qoysaskoodii ku sugnaa Somalia ayay shirkaddu ka qaban jirtey, waxayna soo gelin jirtey badeecad. Qoysaska ku sugan Somaliyana waxay ku siin jirtey hadba sarrifka lacagta guduhu joogto xilligaasi\nSanaddii 1988, waxa heer xun gaadhay dagaalkii sokeeye ee Somalia. Qoyskii Mohamed Said Duale, Dahabshiil, waxay ka mid noqdeen boqolaal kun oo qof oo khasab ay ku noqotay inay ka qaxaan dagaalladaasi, una qaxaan dhinaca Ethiopia. Halkaasi ayayna dib uga bilaabeen abaabulka shirkaddii Dahabshiil. Duruufaha cusub ee bilawgani ma ahayn meel amma waddan cusub oo qudha, waxase ka mid ahaa adeeggii iyo macmiishii oo iyagana isbedel ku dhacay, tartanno cusub oo ku soo kordhay suuqii ganacsiga noocaas ah, iyo xaaladihii gudaha ee gobolkaasi oo isbedelay oo noqaday gobol dagaallo sokeeye aafeeyeen oo aan lahayn sal siyaasadeed iyo mid sharciyeed oo deggan midna.\nLabaatan sano ka bacdi, Shirkadda Dahabshiil waxay runtii noqotay shirkad caalami ah oo u adeegta dhammaan dadweynha Bariga Afrika. Waxa kale oo shirkaddu ay ku leedahay xafiisyo goboleed magaalooyinka London iyo Dubai. Laamo iyo wakiillo gaadhaya kumanaan ayaa iyaguna ku kala baahsan oo ka hawl gala ilaa 150 dal oo adduunka ku kala yaal. In kasta oo weli xawaaladdu ay tahay xuddun dhexaadda ganacsiga shirkadda, haddan shirkaddu waxay ballaadhisay noocyadakala geddisan ee adeegyada ganacsi ee ay u fiidiso macmiisheeda caalamka.\nAdeegyada cusub ee dhakhsaha ah ee shirkadda, waxa ka mid ah isgaadhsiinta SOMTEL, oo ay ku leedahay saami weyn, waana adeeg telifoon oo mobile ah oo la abuuray 2008-dii. Suuqyada adeegyada isgaadhsiinta Afrika waa qaar cammiran, si weynna u kobcay, waxana ka dhashay adeegyo la isku hallayn karo oo mobile ah oo qiime fudud jooga. Shirkadda Dahabshiil oo ka faa’iidaysanay adeeggan mobileka ee SOMTEL oo watta Internet dheereeya oo tayo fiican, ayaa ka dib awoddey inay bilawdo qaab xawaaladeed oo ku dhisan telifoonka mobile-ka oo ay ka hirgeliso gobolka. Isla markaana shirkaddu waxay sii ballaadhisay, korna u sii qaadday adeegyadii kale ee xawaaladda tooska ah ee Internetka ee lacag-qabashada iyo lacag-bixinta.\nNidaamkani waxa uu noqday mid ay aad ula qabsadeen macmiishu, kana mid ah qaababka ugu dhakhso badan ee xawaaladaha iyo ganacsiga ee Afrika gudaheeda iyo debaddaba, waxanu qaataa daqiiqado kooban in aad ku dirto lacag amma qaadato, meel kasta oo aad adduunka kaga sugan tahay.\nSoo rogidda la soo rogey adeegga SOMTEL, waxay ahayd tallaabo kale oo la xidhiidhay samaynta 2009-kii adeegga kaadhka Dahabshiil ee ‘Dahabshii eCard’, ahna kii ugu horreeyey ee noociisa ahaa ee Somalia. Adeegga kaadhkani waxa uu fududeeyey culayskii iyo jiitankii ganacsigii ku xidhnaa rogrogista lacagah xaddiga badan ee naqadka ah ee Shiln-Somaaliga. Waxa kale oo kor u sii qaadaya adeeggan xawaaladda Mobile-ka. Dadka qaar ayaa xataa aaminsan in Somaliland ay noqon doonto dalka ugu horreeya adduunka ee ka maarma listicmaalka lacagayow naqad ah.\nAbdirashiid Dahabshiil waxa uu rumaysan yahay in ganacsiga iyo adeegyada dhaqaale ee dalalka ka hooseeya saxaaraha ee afrika ay yihiin qaar rajo fiican leh, ayna jiraan fursado cusubi. Waxanu gunaanadkii hadalkiisa ku daray in “mustaqbalku uu yaallo Afrika”; iyo in kaalinta dhaqaale ee gobolkaasi uu ku leeyahay caalamka, inay tahay mid sii koraysa. Waxa kale oo sii koraaya, ayuu yidhi, adeegga lacagaha xawaaladda ee u socda gudaha.\nIsaga oo ka hadlaya hawshiisa ah maamulaha guud ee shirkadda (CEO), Abdirashiid waxa uu ku tilmaamay inay ka mid tahay hubinta in shirkaddu la jaanqaaddo hadba fursadaha ganacsi iyo xaaladaha is bedelaya, samaynta maalgelin ku dhisan istraatijiyooyin habboon, iyo sahaminta suuqyo wax-ku-ool ah, iyada oo isla markaasi ku tiirsan oo daryelaysa ganacsigeeda asaasiga ah. Waxa kale oo ka miod ah ayuu yidhi, wax-ka-qabashada saboolnnimada miyiga iyo taageeridda dadweynaha Soomaaliyeed, ha noqdaan kuwa Afrka ku sugan amma kuwa adduunka ku kala baahsan, taasi oo ah masuuliyadda shirkaddu iska saarto gacansiinta mashaariicda horumarineed ee dadweynaha.\nPublished April 10, 2011 By info\nXukuumadda Somaliland Oo Qoraal Kusoo Bandhigatay Waxqabadkeeda Saddexdii Bilood Ee U Danbeeyay Q.Labaad\nMudanayaasha Wakiilada Somaliland Ansixinta Xeerka Isgaadhsiinta, Loolankii Shirkaddaha Ee Madasha U Bedelay Saylada Iyo Dhaqaallaha Lagu Kala Qaybiyay


Warshada Skid Fuuqbaxa |Soosaarayaasha Fuuqbaxa Shiinaha ee Skid, alaab-qeybiyeyaal\nGaar ahaan 50 × 104TPD warshad daaweynta fuuqbaxa dabiiciga ah\nKa dib nuugista biyaha, TEG waxaa dib u soo cusboonaatay habka cadaadiska atmospheric ee tuubada dabka kuleylinta iyo dib u soo kabashada.Kulaylka ka dib, dareeraha kulaylku dhammeeyey waa la qaboojiyey oo lagu celiyaa munaaradda nuugista TEG ka dib cadaadis dib-u-warshadeynta.\n3 Qalabka Fuuqbaxa ee Gaaska ee Ku Leh MMSCD ee Gaaska Dabiiciga ah\nWaxaan ku takhasusnay saliida iyo gaaska daweynta ceelka dhulka, nadiifinta gaaska dabiiciga, daaweynta saliida ceyriinka, soo kabashada hydrocarbon fudud, warshad LNG iyo matoor gaaska dabiiciga ah.\nKa Saarida Biyaha ee Dabiiciga ah ee loo sameeyay ee loo yaqaan TEG Unugga Fuuqbaxa\nFuuqbaxa TEG waxaa loola jeedaa in gaaska dabiiciga ah ee fuuqbaxay uu ka soo baxo xagga sare ee munaaradda nuugista oo uu ka baxo cutubka ka dib beddelka kulaylka iyo xakamaynta cadaadiska iyada oo loo marayo dareeraha caatada ah ee gaaska qallalan.\nfuuqbaxa Glycol ee gaaska dabiiciga ah\nHabka fuuq-baxa ee Rongteng glycol waxay ka saartaa uumiga biyaha gaaska dabiiciga ah, qalabka daaweynta gaaska dabiiciga ah, kaas oo ka caawiya ka hortagga samaynta fuuq-baxa iyo daxalka waxayna kordhisaa waxtarka dhuumaha.\nshaandho molecular ee fuuqbaxa\nFuuqbaxa shaandhada molecular waa aalad muhiim u ah nadiifinta gaaska dabiiciga ah ama qaboojinta gaaska dabiiciga ah.Shaandho molecular waa crystal aluminosilicate crystal ah qaab-dhismeedka qaab-dhismeedka iyo qaab-dhismeedka microporous lebbisan.


Soosaarayaasha & Shumaca Shumac udgoon - Warshad Shumaca udgoon ee Shiinaha\nshumac dhalo galaas badan leh oo dabool leh\nColor Midab iyo cabir caado u gaar ah oo daabacan\nBixiyaan adeeg muunad ah\nCan Shumacyada dhalaalaya ee midabka jilicsan leh ayaa u oggolaanaya iftiinka ololku inuu shido markuu gubanayo\nLaga sameeyay dhogor soy dabiici ah oo leh suuf cudbi ah\nFra Udgoonkeena oo si xirfad leh loogu xoojiyay dhamaan saliidaha lagama maarmaanka ah ee dabiiciga ah\n● Waxaan bixinnaa adeegga macaamiisha ODM OEM.\nCabbirka: D6.2CM * H8.1CM\n1. Shumacyada is haysta ayaa kugu habboon inaad ku qaadatid meel kasta oo aad tagtid.\n2. Abuuritaanka jawiga kor u qaada jawiga iyo nasashada adiga, sidoo kale waxay ka dhigeysaa hadiyadda ugu habboon munaasabad kasta!\n3. Fadlan asxaabtaada ama qoyskaaga u sii gurigaaga daaweyn dareenka ah shumackan dabiiciga ah ee udgoon ee udgoon, ku raaxee waqtigaaga tayada leh qoysaska iyo asxaabta.\nCabbirka: D7.2CM * H9.1CM\nShumacyada Hadiyadaha Caanka ah ee Waxyaabaha Udiyaar garowga ah\nNOOCYADA CARRUURTA CARRUURTA EE SIYAASADDA AH: gubi 45 ~ 50 saacadood si siman u gubaya qiiq madow la'aan. Udgoon udgoon oo macaan oo guriga u gaar ah, mid gaar ah, nasasho iyo raaxo leh.\nCarafku waa mid wacan oo raaxo leh, naqshadduna waa mid quruxsan. Waxaan haynaa liistadayada udugga ah oo aan kuu hayno boqolaal caraf ah oo aad adigu dooran karto.\nCabbirka: L10.3cm * W10.3cm * H12.2cm\nUdgoon: Lavender, Vanilla, Strawberry, Rose, iwm\ndhalada dhalada ah shumaca udgoon caadada u leh daboolka birta\ndhalada dhalada ah shumac udgoon caadadiisu tahay\nMidab iyo cabir caadadiisu daabacan tahay\nBixi adeeg muunad ah oo loogu talagalay qurxinta guriga\nCabir: 8.8cm (Balac) * 8.5cm (Dherer)\nWaxaan leenahay khibrado hodan ah, tikniyoolajiyad qaan-gaar ah oo ku jirta suuqa shumaca muddo ku dhow 20 sano.\nWaxaan bixinaa adeegga macaamiisha ODM OEM.\nmuraayad yar oo muraayad ah shumac shumis udgoon ah\nShumaca weelka dhalada muuska wuxuu leeyahay midabyo badan, sida casaan / cagaar / buluug / casaan, waxaan aqbalnaa midab caado ah.\nMa aha kuwo sun ah, sidaa darteed sunta ugu sii deyn mayso hawada markay gubanayaan. Wax soyka ah sidoo kale wuxuu leeyahay waqti gubasho oo gaabis ah sidaa darteed urka si tartiib tartiib ah ayaa loo sii daayaa oo heerkulka gubanaya ee qabow si ay u sii dheeraadaan. Waxaan bixinaa laba nooc oo ah dhameystirka shumaca udgoon, oo ay ku jiraan muraayad dhalaalaysa iyo muraayad qabow. Haddii aad kaliya rabto shumaca weelka, waxaan sidoo kale kuu fidin karnaa.\nCabir: 7.2cm (Width) * 6.3m (Dherer)\nUdgoon: Lavender 、 Rose 、 Ocean 、 Tufaax, iwm.\nMuraayad Matte ah oo daabacan shumacyo shumacyo soy leh oo leh daboolka bamboo\nCabbirka: D8.2CM * H9.8CM\nwaxaan rajeyneynaa in aan noqono kanaga mustaqbalka fog ee Shiinaha.\nXariir daabacan astaan caado ah\n1. Shumacyadan urta leh waxay leeyihiin dhowr midab oo kala duwan oo jilicsan. Mid kastaaba wuxuu leeyahay udgoon u gaar ah oo nafis leh. Iyaga kula raaxee qof gaar ah.\n2. Wax sun ah, gubasho nadiif ah, 100% suufka suufka, shumaca xayeysiinta. Qiiq la'aan, kaarboon yar\n3. Waxyaabaha soyka dabiiciga ah, waxay kuu keenayaan caraf dabiici ah. Nadiifi gubashada iyo dabiiciga.\n4. Shumacyadayaga soodhaha leh ee soodhaha leh waxaa laga sameeyaa 100% soy wax dabiici ah Lead Free, Soot less,. Majiro waajibaad ka-hortagid daadinta iyo udugga oo dhan ayaa si khaas ah loogu dhex daray wax soy wax uraya si ay u urin urka ugu badan.\nCabir: D7cm * H9.3cm\nCabbirka: D11.2CM * H8.7CM\nWeelka daasadda safarka ee khaaska ah shumacyo udgoon\n1. Shumacyadan is haysta ayaa lagu shaabadeeyey muuqaal qurux badan, oo kugu habboon inaad ku wareejiso meel kasta oo aad tagtid!\n2. Abuuritaanka jawiga kor u qaada jawiga iyo nasashada adiga iyo martida, sidoo kale waxay ka dhigeysaa hadiyadda ugu habboon munaasabad kasta!\n3. Fadlan sii martidaada, asxaabtaada ama qoyskaaga gurigaaga daaweyn dareenka ah shumackan dabiiciga ah ee udgoon ee udgoon leh!\n4. U kaxee iyaga kaamamka, xeebta, si ay ugu soo caweeyaan goobta baarkinka oo aad ugu raaxeysato waqtigaaga tayada leh qoysaska iyo asxaabta!\nCabbirka: 6.5 cm (Wareeg) * 4.5 cm (Dherer)\nShumac barafoobay oo shumac cadar ah oo leh suuf\nShumaca ayaa si qurux badan loogu soo koobay hibada! Waxay uraysaa qurux aad u dabiici ah.\nShumaca muraayaddan waa alaabtayada caanka ah, waa mid weyn oo gubasho wanaagsan leh.\nHaddii aad dooneysid astaan astaan ah, adigaa noo soo dira oo annana waxaan kuu soo qaadaneynaa muunad.\nMidab: Caddaan Madow 、 buluug, midab kasta oo aad jeceshahay\nUdgoon: Lavender 、 Rose 、 Strawberry 、 Badhan iwm.\nshumaca udugga caadada\nWaxaan u heellannahay inaan u keenno raaxeysi, qaab iyo tayo macaamiisheena, oo leh khibrad 20 sano ah. Moodooyinka waqtiga-sharafta leh ee adduunka oo dhan waxay ku dhiirrigeliyaan naqshadeeyayaasheena inay abuuraan uruurinno gaar ah, kuwaas oo ay soo dhaweynayaan kuwa qiimaha doonka ah.\nTusaale: C01M / C03M\nCabbirka: 8.8cm (Width) * 8.8cm (Dherer), 9cm (Width) * 11cm (Dherer)


Kooxdii Soomaalida ee xeegada oo mashxarad iyo sacabba-tun lagu soo dhoweeyey - Radio Sweden Somali - Raadiyaha Iswiidhen | Sveriges Radio\nBoqolaal isugu soo baxay fagaare ku yaal bartamaha Borlänge si ay ugu hambalyeeyaan kooxda xeegada ee soomaalida. Sawirle Stefan Ubbesen\nKooxdii Soomaalida ee xeegada oo mashxarad iyo sacabba-tun lagu soo dhoweeyey\nLa daabacay tisdag 4 februari 2014 kl 09.22\nMagaalada Borlänge waxaa shalay fiidnimadii xaflad soodhoweyn iyo hambalyo ah loogu qabtay kooxda xeegada Soomaaliya oo fadhigoodu yahay magaaladaas, dhowaanna markii ugu horreysey taariikhda Soomaaliya ka soo qaybgalay cayaaraha adduunka ee xeegada oo lagu qabtay magaalada Irkutsk ee Ruushka.\nDhammaan cayaartoyda kooxda ayaa yimid fagaaraha Jussi Björlings Torg oo ku yaal bartamaha Borlänge, halkaas oo ay goobjoog ka ahaayeen labada shakhsi ee telefishanka caanka ku ah, Filip iyo Fredrik, oo filin ka sameynaya kooxda iyo dad kaloo badan oo halkaas isugu soo baxay si ay ugu hambalyeeyaan kooxdaas.\nSadiiq Kayse Axmed oo ka mid ah cayaartoyda kooxda ayaa telefishanka SVT Gävledala sidaan u sheegay:\n- Waa wax aad loogu farxo si wanaagsan oo dadweynuhu noo soo dhoweeyeen. Aad ayaan uga helay.\n- Sidee ayey ahayd inaad tagteen Saybeeriya?\n- Waa wanaagsanayd. Ma aannaan fileyn inaan taageerayaal halkaas ka heleynno, laakiin dad badan ayaa na taageeray. Wuxuu ahaa dareen wanaagsan oo aanan halkaan ku sharrixi karin.\nJan Bohman oo ah hawlwadeen ka socda maamulka degmada Borlänge kana tirsan xisbiga Sooshiyaal-dimoqraadiga ayaa isaguna goobjoog ahaa. Wuxuu halkaas ka sheegay in kooxda xeegada ee soomaalidu ay qiime ballaaran ugu fadhido magaalada Borlänge, isagoo hadalkiisa sii wata:\n- Waxaan aamminsanahay in kooxdu ay qiime weyn magaalada u leedahay. Waa marka koowaade waxay muujineysaa sida wanaagsan oo aan gacmaha isu haysanno oo aan wax wada qabsaneynno. Kulanka dhaqamaduna aad ayuu muhiim u yahay. Tan labaad cayaartoyda kooxdu waxay magaalada Borlänge ka dhigeen mid dunida caan ka noqotay, waana wax aan la heli karin.\nKooxdaan oo in ay xeegada cayaaraan bilaabay markii ugu horreysey dayrtii la soo dhaafay ayaa cayaarihii adduunka oo ay ka qaybgaleen ka dhaliyey laba gool, in kastoo cayaarihii ay qaybgaleen dhammaantoodba goolal badan looga badiyey.\nMashruucaan lagu asaasay kooxda xeegada Soomaaliya ayaa qayb ka ahayd barnaamij isdhexgal ah oo laga bilaabay magaalada Borlänge.\nIsha: TT & SVT Gävledala


Ciidamada Amisom oo isaga baxay Degmada Kuntuwaarey Ee Gobolka Shabellaha Hoose – STAR FM SOMALIA\nCiidanka Nabad Ilaalinta Midowga Afrika, ayaa waxay maanta isaga baxeen Degmada Kuntuwaarey Ee Gobolka Shabellaha Hoose, ka dib weerarkii Talaadadii ka dhacay Degmada Janaale.\nCiidamada Amisom oo ay la socdaan ciidan yar oo ka tirsan Ciidamada Dowladda Somaliya, ayaa u ruqaansaday dhinaca Degmada Buulo Mareer.\nShacabka ku dhaqan Degmada Kuntuwaarey, ayaa sheegay inay arkayen Ciidamada Dowladda iyo Amisom, oo isaga guuraaya goobihii ay kaga sugnaayen Degmadaasi.\nTaliska Amisom wax war ah kama soo saarin tallaabada ay Ciidamadoodu ku soo baneeyen Degmada Kuntuwaarey, oo la xusuusan yahay in Ururka Al Shabaab laga saaray daba yaaqadii bishii August ee sanadkii hore.\nSidoo kale Saraakiisha Ciidamada Dowladda, ayaan ka hadlin waxa sababay in Ciidamada Huwanta ay isaga soo baxaan Degmadaasi, ka dib muddo sanad ah oo ay gacanta ku hayeen.\nWeerarkii Janaale, ayaa waxay Shabaabku sheegteen inay ku dileen 70 ka mid ah Ciidamada Uganda, ee qaybta ka ah Xoogaga Midowga Afrika, waxayna tallaabadaasi ku sheegeen mid loogu aargudaayay dadkii ay ku dileen Magaalada Marka.\nXoogaga Al Shabaab, ayaa weerarkaasi ku qabsaday saanado militari oo Ciidamada Uganda ay lahaayen, markii ay xoog kaga qabsadeen Xeradoodii Janaale.


Xanuun aan la aqoon waxa uu yahay oo dad badan kusoo ritay magaalada Muqdisho - Caasimada Online\nHome Warar Xanuun aan la aqoon waxa uu yahay oo dad badan kusoo ritay...\nXanuun aan la aqoon waxa uu yahay oo dad badan kusoo ritay magaalada Muqdisho\nMuqdisho (Caasimada Online) – Todobaadyadii lasoo dhaafay dadka ku nool magaalada Muqdisho ee caasimadda Soomaaliya waxay la jiifeyn xanuun aan la aqoon waxa uu yahay, oo dad badan oo xaqiijiyeen inuu ku dhacay.\nCudurkaan cusub ayaa ah mid shabaha hargabka inkastoo dadka uu ku dhacay cudurkaan ay sheegeyn inuu hargabka ka daran yahay, islamarkaana uu leeyahay madax xanuun aad u daran.\nCudurkaan ayaa ah mid ku cusub magaalada, wuxuuna yahay mid ay dadka isku gudbiyaan sida ay saxaafadda u sheegeyn qaar kamid ah dadkii uu ku dhacay cudurkaan.\n“Waxaa magaalada maalmahaan ku faafay cudur xun, dadkii dhan Isbitaalada ayey la jiifaan, qaarkoodna guryaha ayey iska joogaan, waxaan dhaqaatiirta ka codsaneynaa inay cudurkaan baaraan islamarkaana ay waqti geliyaan,” ayey tiri gabaar la hadashay taleefishinka qaranka.\n“Maalmahaan waxaa magaalka soo galay cudur xoogaa Garabka u eg oo dadka ay hadda la jiifaan, culeys ayuu ku hayaa magaaalada,” ayuu yiri qof kale oo ka hadlay telefishinka.\n“Aniga ahaan cudurkaan wuu igu dhacay, seddex maalin ayuu i hayey, horey uma arkin xanuun noocaan oo kale ah, waxaan Allah uga baryayaa dadka uu cudurkaan ku dhacay inuu caafimaad deg deg ah siiyo,” ayuu yiri qof kamid ah dadka uu cudurkaan ku dhacay.\nDadka ka hadlay cudurkaan ayaa sheegay in caalamadihiisa ay kamid tahay qandho joogto iyo qufac xanuun wata.\nWasaaradda Caafimaadka Xukuumadda Soomaaliya weli kama aysan hadlin cudurka cusub ee lagu arkay Magaalada Muqdisho.\nCudurkaan ayaa kusoo aadayo xilli uusan adduunyada weli ka dhammaan cudurka COVDI19, lamana xaqiijin karo haddii uu cudurkaan yahay COVID-19 oo soo rogaal celiyey iyo haddii uu yahay mid cusub.


Wareegi kowaad ee doorashada mucaaradka Fransiiska oo soo idlaatay Madaxweynihii hore Nicolas Sarkozy oo hawada lagu cuney.\nLabo nin oo horay xilka Raisul wazaaraha kasoo qabtay dalka Fransiiska ayaa wareega labaad ku tartami doona si go'aan looga gaadho Musharaxa doorashada sanadka dambe ugu tartami doono xisbiga midigta dhexe.\nFrancois Fillon and Alain Juppé ayaa kala noqday Musharaxa kowaad iyo kan labaad ee doorashooinka xisbiga Republikanka.\nMadaxweynihii hore ee dalka Fransiiska Nicolas Sarkozy ayaa isagu na meesha ka baxay , kaddib markii uu noqday qofka sedexaad , Waxaana uu kamid ahaa Murashixiintii taageerada u fidiyay Mr Fillon si uu uso gallo wareega labaad ee codbixinta axada dambe dhici doonto.\nBalse waxaa hadda taageeradiisu korortay oo loolanka kula jira ra'iisal wasaarihii hore, Mr Francois Fillon. Musharaxa ku guuleysta doorashada xisbiga dhexdiisa ayaa la filayaa in xilka Madaxtinimada dalka Fransiiska kula tartamo hogaamiyaha midigta fog Marine Le Pen .


Dilal ka dhacay Maanta Magaalada Muqdisho;? | War La Helaa Talo La Helaa\nHome WARARKA MAANTA Dilal ka dhacay Maanta Magaalada Muqdisho;?\nDilal ka dhacay Maanta Magaalada Muqdisho;?\nAskari ka tirsan Ciidamada Dowladda Federaalka gaar ahaan Minishiibiyada ayaa si bareer cad ah waxa uu degmada Shangaani ee Gobolka Banaadir ugu toogtay nin dhalinyaro ah oo wade ka ahaa Mooto Bajaaj.\nDilka ninka dhalinyarada ah ayaa yimid kadib markii Askariga iyo isaga ay ku murmeen sida la sheegay lacag canshuur ah, intaasi kadibna ay xigtay Rasaas Askariga uu la dhacay widihii Mooto Bajaajta, oo uu kala beegsaday Madaxa.\nTaliyaha Saldhigga degmada Shangaani oo si hoose ula hadlay Warbaahinta ayaa sheegay in gacanta lagu dhigay Askariga, nin kale oo la socday iyo Bastooladii uu dilka ku geytay.\n“Askari ka tirsan Ciidanka Minishiibiyada ayaa Qof Mooto Bajaajle ah wuxuu ku dilay meel aan sidaas uga fogeyn saldhiga degmada, Askariga iyo nin kale oo la socday ayaan gacanta ku dhignay”. Ayuu yiri Taliyaha saldhiga degmada Shangaani.\nDhanka kale koox hubeysan ayaa duhurnimadan waxa ay suuqa Bakaaraha ku dileen Askari ka tirsanaa Ciidanka Dowladda Federaalka Soomaaliya, sida ay Warbaahinta u sheegeen dadka degaanka.\nDilka Askariga ayaa waxaa geystay koox dhalinyaro ah oo ku hubeysnaa Bastoolado, dilka kadib ayay ka baxsadeen goobta, kahor inta aysan halkaasi soo gaarin Ciidamada Dowladda Federaalka.


Guddoomiye Ku Xigeenka 2aad Ee Golaha Shacabka Oo Nairobi Kula Kulmay Hogaamiyaha Aqlabiyada Baarlamaanka Kenya “SAWIRRO” – Radio Muqdisho\nGuddoomiye ku xigeenka Labaad ee Golaha Shacabka Jamhuuriyadda Federaalka Soomaaliya Mudane Mahad Cabdalla Cawad ayaa magaalada Nairobi ee caasimadda dalka Kenya kula kulmay hogaamiyaha aqlabiyada Baarlmaanka Kenya Xildhibaan Aadan Barre Ducaale ayadoo Guddoomiye Mahad Cawad ay wehliyeen Xildhibaan Maxamed Jaamac Mursal iyo Xildhibaan Xasan Cabdi Ismaaciil oo ka tirsan Golaha Shacabka.\nKulanka oo mudo saacado ah socday waxaa looga wada hadlay sidii loosii xoojin lahaa xiriirka iyo iskaashiga ka dhaxeeya Goleyaasha Shacabka ee Soomaaliya iyo Kenya waxaana la isla gartay in wufuud labada Baarlamaan ka kala socda ay booqasho shaqo ku kala tagaan magaalooyinka Nairobi iyo Muqdisho tasi oo xiriirka, iskaashiga iyo wada shaqeynta sii xoojineysa.\nIntii kulanka uu socday Guddoomiye ku xigeenka Labaad ee Golaha Shacabka Mudane Mahad Cabdalla Cawad waxa uu u gudbiyey Baarlamaanka Kenya marti qaad uu ka siday Guddoomiyaha Golaha Shacabka Jamhuuriyadda Federaalka Soomaaliya Mudane Maxamed Sheekh Cusmaan “Jawaari” oo isagu ku marti qaaday Guddoonka Baarlamaanka Kenya iney Muqdisho yimaadaan.\nWaxyaabaha kale ee muhiimka ah ee la isku af gartay waxaa ka mid ah in tababarro aqoontooda sare loogu qaadayo loo fidiyo guddiyada Golaha Shacabka Soomaaliya,maamulka iyo howlwadeennada Golaha Shacabka ayadoo tababaradaasi ay bar bar socon doonaan qibrad is weeydaarsi labada Baarlamaan dhex mara.\nGuddoomiyaha Golaha Shacabka Jamhuuriyadda Federaalka Soomaaliya Mudane Maxamed Sheekh Cusmaan “Jawaari” iyo wafdi ballaaran oo uu hogaaminayo ayaa booqasho shaqo ku tegi doona Nairobi dhowaan halkaasi oo ay heshiis wada shaqeyn kula saxiixan doonaan guddoonka Baarlamaanka Kenya.\nHay’adda Somali Relief Network of North America ayaa 1400 qoys oo dan yar ah u qeybisay Deeq Raashi ah